8. การจัดการ

8.1 โครงสร้างการจัดการ (ณ วันที่ 7 มกราคม 2553)

คณะกรรมการ

โครงสร้างกรรมการบริษัทฯ ประกอบด้วย คณะกรรมการบริษัท และคณะกรรมการชุดย่อย 4 คณะ
ได้แก่ คณะกรรมการบริหาร คณะกรรมการตรวจสอบ คณะกรรมการสรรหาและกำหนดค่าตอบแทน
และคณะกรรมการบริหารความเสี่ยง

1. คณะกรรมการบริษัท

ณ วันที่ 7 มกราคม 2553 คณะกรรมการบริษัท มีจำนวน 9 ท่าน ประกอบด้วย

  : กรรมการที่เป็นผู้บริหาร 3 ท่าน

  : กรรมการที่เป็นอิสระ 6 ท่าน

  1. นายรัฐ กิตติเวชโอสถ ประธานกรรมการ (กรรมการอิสระ*)

  2. นางสาวยิ่งลักษณ์ ชินวัตร กรรมการ / ประธานกรรมการบริหาร /

  กรรมการผู้มีอำนาจลงนามผูกพันบริษัท

  (รักษาการประธานเจ้าหน้าที่บริหาร)

  3. นางเพ็ญโสม ดามาพงศ์ กรรมการ / กรรมการบริหาร /

  กรรมการผู้มีอำนาจลงนามผูกพันบริษัท

  4. นายณัฏฐ์พัฒน์ เอื้อใจ กรรมการ / กรรมการบริหาร

  (กรรมการอิสระ)

  5. นายชานนท์ โชติวิจิตร กรรมการ / ประธานคณะกรรมการสรรหา และกำหนดค่าตอบแทน /
  กรรมการ

  ตรวจสอบ (กรรมการอิสระ)

  6. นายคุโณดม ธรรมาภรณ์พิลาศ กรรมการ / ประธานกรรมการตรวจสอบ /

  กรรมการสรรหาและกำหนดค่าตอบแทน

  (กรรมการอิสระ)

  7. นายประเสริฐ สัมนาวงศ์ กรรมการ / กรรมการตรวจสอบ

  (กรรมการอิสระ)

  8. นายปรีชา เศขรฤทธิ์ กรรมการ / กรรมการสรรหาและกำหนด

  ค่าตอบแทน (กรรมการอิสระ)

  9. นางแน่งน้อย ณ ระนอง กรรมการ / กรรมการสรรหาและกำหนด

  ค่าตอบแทน / กรรมการผู้มีอำนาจลงนาม

  ผูกพันบริษัท

  หมายเหตุ - นายณัฏฐ์พัฒน์ เอื้อใจ เป็นกรรมการบริหาร แต่ถือว่าเป็นกรรมการอิสระ
  เพราะการตัดสินใจในเรื่องการดำเนินงานนั้นเป็นแบบองค์คณะ (Collective decision)

  - กรรมการทั้ง 9 ท่าน ยังคงดำรงตำแหน่งถึงปัจจุบัน

กรรมการผู้มีอำนาจลงนามผูกพันบริษัท ได้แก่ นางสาวยิ่งลักษณ์ ชินวัตร นางเพ็ญโสม ดามาพงศ์
นางแน่งน้อย ณ ระนอง สองในสามคนนี้ลงลายมือชื่อร่วมกัน และประทับตราสำคัญของบริษัท

เลขานุการบริษัท ได้แก่ นายสมบูรณ์ คุปติมนัส
ซึ่งเป็นพนักงานประจำตำแหน่งผู้อำนวยการอาวุโสสำนักกฎหมาย และเป็นผู้บริหาร 4
รายแรกตามโครงสร้างองค์กรของบริษัทฯ ที่ปรับปรุงใหม่ซึ่งมีผล ณ วันที่ 7 มกราคม 2553
(E-mail somboon@scasset.com)
ได้รับแต่งตั้งเป็นเลขานุการบริษัทตามมติที่ประชุมคณะกรรมการ ครั้งที่ 5/2551 เมื่อวันที่ 13
สิงหาคม 2551 โดยเริ่มปฏิบัติหน้าที่ ตั้งแต่วันที่ 1 กันยายน 2551

บทบาทและหน้าที่ความรับผิดชอบของเลขานุการบริษัท

1. จัดทำและเก็บรักษา

- ทะเบียนกรรมการ

- หนังสือนัดประชุมคณะกรรมการ รายงานการประชุมคณะกรรมการ และรายงานประจำปีของบริษัท

- หนังสือนัดประชุมผู้ถือหุ้น และรายงานการประชุมผู้ถือหุ้น

2. เก็บรักษารายงานการมีส่วนได้เสียที่รายงานโดยกรรมการหรือผู้บริหาร
และจัดส่งสำเนารายงานการมีส่วนได้เสียให้ประธานกรรมการและประธานกรรมการตรวจสอบทราบภายใน
7 วัน นับแต่วันที่บริษัทได้รับรายงานนั้น

3. ดำเนินการอื่น ๆ ตามที่คณะกรรมการกำกับตลาดทุนประกาศกำหนด

4. เลขานุการบริษัทต้องปฏิบัติหน้าที่ด้วยความรับผิดชอบ ความระมัดระวัง และความซื่อสัตย์สุจริต
รวมทั้งต้องปฏิบัติตามกฎหมาย วัตถุประสงค์ ข้อบังคับของบริษัท มติคณะกรรมการ
ตลอดจนมติที่ประชุมผู้ถือหุ้น

* กรรมการอิสระ หมายถึง
กรรมการที่สามารถแสดงความเห็นหรือรายงานข้อเสนอแนะได้อย่างเสรีตามภารกิจที่ได้มอบหมาย
เช่น การทำหน้าที่เป็นประธานกรรมการ กรรมการตรวจสอบ
และกรรมการสรรหาและกำหนดค่าตอบแทน โดยต้องไม่คำนึงถึงผลประโยชน์ใดๆ
ที่เกี่ยวกับทรัพย์สินหรือตำแหน่งหน้าที่ และไม่ตกอยู่ภายใต้อิทธิพลของบุคคลหรือกลุ่มบุคคลใด
รวมถึงไม่มีสถานการณ์ใด ๆ ที่จะมาบีบบังคับให้ไม่สามารถแสดงความเห็นได้ตามที่พึงจะเป็น

ทั้งนี้
ผู้ที่จะเป็นกรรมการอิสระของบริษัทต้องมีคุณสมบัติครบถ้วนและมีความเป็นอิสระตามที่คณะกรรมการกำกับตลาดทุนประกาศกำหนดไว้
ทั้งนี้ บริษัทฯ ได้กำหนดนิยามกรรมการอิสระของบริษัทฯ
ซึ่งเข้มกว่าข้อกำหนดขั้นต่ำของประกาศคณะกรรมการกำกับตลาดทุน ดังนี้

  1. ถือหุ้นไม่เกินร้อยละ 0.5 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่
  บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท ทั้งนี้
  ให้นับรวมการถือหุ้นของผู้ที่เกี่ยวข้องของกรรมการรายนั้นๆ ด้วย

  2. ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
  ที่ปรึกษาที่ได้รับเงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
  บริษัทย่อยลำดับเดียวกัน ผู้ถือหุ้นรายใหญ่ หรือของผู้มีอำนาจควบคุมของบริษัท

  3. ไม่มีความสัมพันธ์ทางสายโลหิต หรือโดยการจดทะเบียนตามกฎหมาย
  ในลักษณะที่เป็นบิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร
  ผู้ถือหุ้นรายใหญ่ ผู้มีอำนาจควบคุม
  หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัทหรือบริษัทย่อย

  4. ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
  ผู้ถือหุ้นรายใหญ่ หรือผู้มีอำนาจควบคุมของบริษัท รวมทั้งไม่เป็นหรือเคยเป็นผู้ถือหุ้นที่มีนัย
  หรือผู้มีอำนาจควบคุม ของผู้ที่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
  ผู้ถือหุ้นรายใหญ่ หรือผู้มีอำนาจควบคุมของบริษัท

  5. ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
  หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุม
  หรือหุ้นส่วนของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่ บริษัทย่อย บริษัทร่วม
  ผู้ถือหุ้นรายใหญ่ หรือผู้มีอำนาจควบคุมของบริษัทสังกัดอยู่

  6. ไม่เป็นหรือเคยเป็นผู้ให้บริการทางวิชาชีพใดๆ ซึ่งรวมถึงที่ปรึกษากฎหมาย หรือที่ปรึกษาทาง
  การเงิน ซึ่งได้รับค่าบริการเกินกว่าสองล้านบาทต่อปีจากบริษัท บริษัทใหญ่ บริษัทย่อย บริษัทร่วม
  ผู้ถือหุ้นรายใหญ่ หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุม
  หรือหุ้นส่วนของผู้ให้บริการทางวิชาชีพนั้นด้วย

  7. ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
  หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

  8. ไม่ประกอบกิจการที่มีสภาพอย่างเดียวกัน และเป็นการแข่งขันที่มีนัยกับกิจการของบริษัท
  หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
  ลูกจ้าง พนักงาน ที่ปรึกษาที่รับเงินเดือนประจำ
  หรือถือหุ้นเกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทอื่น
  ซึ่งประกอบกิจการที่มีสภาพอย่างเดียวกัน
  และเป็นการแข่งขันที่มีนัยกับกิจการของบริษัทหรือบริษัทย่อย

9. ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

การประชุมเฉพาะของกรรมการอิสระ

ในปี 2552 บริษัทฯ สนับสนุนให้กรรมการอิสระทุกคนซึ่งมีทั้งหมด จำนวน 6 คน โดยมีนายรัฐ
กิตติเวชโอสถ
ประธานกรรมการซึ่งเป็นกรรมการอิสระได้จัดประชุมเป็นการเฉพาะระหว่างกรรมการอิสระด้วยกันโดยไม่มีผู้บริหาร
หรือบุคคลอื่นที่เข้าข่ายอาจมีความเกี่ยวข้องกับบริษัทฯ
หรืออาจมีความไม่เป็นกลางเข้าร่วมประชุมก่อนการประชุมคณะกรรมการบริษัททุกครั้ง รวมจำนวน 5
ครั้ง เพื่อศึกษารายละเอียดของวาระการประชุมคณะกรรมการบริษัท
และร่วมกันกำหนดข้อเสนอแนะก่อนนำเสนอต่อคณะกรรมการบริษัทเพื่อปรับปรุงการบริหารจัดการและการดำเนินธุรกิจให้เกิดการพัฒนาและมีประสิทธิภาพต่อองค์กรบริษัทฯ

ความสัมพันธ์ทางธุรกิจหรือให้บริการทางวิชาชีพ

ในปี 2552 ที่ผ่านมาไม่มีการทำรายการที่เกี่ยวกับความสัมพันธ์ทางธุรกิจ
หรือการให้บริการทางวิชาชีพระหว่างกรรมการอิสระ (และกรรมการบริษัท) กับบริษัทใหญ่
บริษัทย่อย หรือนิติบุคคลที่อาจมีความขัดแย้ง
ซึ่งมีมูลค่าเกินกว่าที่กำหนดไว้ในประกาศคณะกรรมการกำกับตลาดทุน ที่ ทจ.28/2551
เรื่องการขออนุญาตและการอนุญาตให้เสนอขายหุ้นที่ออกใหม่ที่มีระดับนัยสำคัญเข้าข่ายไม่อิสระ คือ

-   การทำรายการที่เกี่ยวกับความสัมพันธ์ทางธุรกิจ
    ซึ่งมีมูลค่ารายการตั้งแต่ร้อยละสามของสินทรัพย์ที่มีตัวตนสุทธิหรือตั้งแต่ยี่สิบล้านบาท
    แล้วแต่จำนวนใดจะต่ำกว่า โดยรวมรายการที่เกิดขึ้นในระหว่างหกเดือน
    ก่อนวันที่มีการทำรายการด้วย
    แต่ในการพิจารณาภาระหนี้ให้นับรวมภาระหนี้ที่เกิดขึ้นในระหว่างหนึ่งปีก่อนวันที่มีความสัมพันธ์ทางธุรกิจ

-   เป็นผู้สอบบัญชี และผู้ให้บริการทางวิชาชีพ เช่น ที่ปรึกษากฎหมาย ที่ปรึกษาทางการเงิน และ
    ผู้ประเมินราคาทรัพย์สิน

บทบาทและหน้าที่ความรับผิดชอบของคณะกรรมการบริษัท

  1. ต้องปฏิบัติหน้าที่ให้เป็นไปตามกฎหมาย วัตถุประสงค์
  และข้อบังคับของบริษัทฯตลอดจนมติที่ประชุมผู้ถือหุ้น
  เว้นแต่ในเรื่องที่ต้องได้รับอนุมัติจากที่ประชุมผู้ถือหุ้นก่อนดำเนินการ เช่น
  เรื่องที่กฎหมายกำหนดให้ต้องได้รับมติที่ประชุมผู้ถือหุ้น การทำรายการที่เกี่ยวโยงกัน
  และการซื้อหรือขายสินทรัพย์ที่สำคัญตามกฎเกณฑ์ของตลาดหลักทรัพย์แห่งประเทศไทย
  หรือตามที่หน่วยงานราชการอื่น ๆ กำหนด เป็นต้น

  2. กำหนด และแก้ไขเปลี่ยนแปลงชื่อกรรมการซึ่งมีอำนาจลงนามผูกพันบริษัทฯได้

  3. กำหนดนโยบาย และทิศทางการดำเนินงานของบริษัทฯ
  และกำกับดูแลให้ฝ่ายบริหารดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
  เพื่อเพิ่มมูลค่าทางเศรษฐกิจสูงสุดแก่ผู้ถือหุ้นและการเติบโตอย่างยั่งยืน

  4. พิจารณาตัดสินในเรื่องที่มีสาระสำคัญ เช่น แผนธุรกิจ โครงการลงทุนขนาดใหญ่
  อำนาจการบริหารและรายการอื่นใดที่กฎหมายกำหนด

  5. ประเมินผลการปฏิบัติงานและกำหนดค่าตอบแทนของฝ่ายบริหาร

  6. รับผิดชอบต่อผลประกอบการและการปฏิบัติงานของฝ่ายบริหาร
  โดยให้มีความตั้งใจและความระมัดระวังในการปฏิบัติงาน

  7. จัดให้มีระบบบัญชี การรายงานทางการเงินและการสอบบัญชีที่เชื่อถือได้
  รวมทั้งดูแลให้มีกระบวนการในการประเมินความเหมาะสมของการควบคุมภายในและการตรวจสอบภายในให้มีประสิทธิภาพและประสิทธิผล
  การบริหารการจัดการความเสี่ยง การรายงานทางการเงิน และการติดตามผล

  8. ดูแลไม่ให้เกิดความขัดแย้งทางผลประโยชน์ระหว่างผู้มีส่วนได้เสียของบริษัทฯ

  9. กำกับดูแลกิจการให้มีการปฏิบัติงานอย่างมีจริยธรรม

  10. รายงานความรับผิดชอบของคณะกรรมการบริษัทในการจัดทำรายงานทางการเงิน
  โดยแสดงควบคู่กับรายงานของผู้สอบบัญชีไว้ในรายงานประจำปี และครอบคลุมในเรื่องสำคัญ ๆ
  ตามนโยบายข้อพึงปฏิบัติที่ดีสำหรับกรรมการบริษัทจดทะเบียนของตลาดหลักทรัพย์แห่งประเทศไทย

11. คณะกรรมการอาจแต่งตั้งบุคคลอื่นใดให้ดำเนินกิจการของบริษัทฯ
    ภายใต้การควบคุมของคณะกรรมการหรืออาจมอบอำนาจเพื่อให้บุคคลดังกล่าวมีอำนาจ
    ตามที่คณะกรรมการเห็นสมควรและภายในระยะเวลาที่คณะกรรมการเห็นสมควร
    ซึ่งคณะกรรมการอาจยกเลิกเพิกถอนเปลี่ยนแปลงหรือแก้ไขอำนาจนั้น ๆ ได้

ทั้งนี้ คณะกรรมการบริษัท ได้มอบหมายให้คณะกรรมการบริหารมีอำนาจหน้าที่ในการปฏิบัติงานต่างๆ
โดยมีรายละเอียดการมอบอำนาจตามขอบเขตอำนาจหน้าที่ของคณะกรรมการบริหารซึ่งการมอบอำนาจนั้นต้องไม่มีลักษณะเป็นการมอบอำนาจหรือมอบอำนาจช่วงที่ทำให้คณะกรรมการบริหารหรือผู้รับมอบอำนาจจากคณะกรรมการบริหารสามารถอนุมัติรายการที่ตนหรือบุคคลที่อาจมีความขัดแย้งมีส่วนได้เสีย
หรือมีความขัดแย้งทางผลประโยชน์อื่นใด (ตามข้อบังคับของบริษัทฯ และที่สำนักงาน ก.ล.ต.
ประกาศกำหนด) ทำรายการกับบริษัทฯ หรือบริษัทย่อย
ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการบริษัทพิจารณาอนุมัติไว้

การสรรหาและถอดถอนกรรมการบริษัท

บริษัทฯ ได้กำหนดหลักเกณฑ์คุณสมบัติของกรรมการบริษัทไว้ ดังต่อไปนี้

1.  เป็นบุคคลที่มีความรู้ ความสามารถ ที่เกี่ยวข้องกับธุรกิจของบริษัท
    และพร้อมจะอุทิศเวลาในการปฏิบัติหน้าที่ให้กับบริษัทอย่างเต็มที่

2.  เป็นบุคคลที่ไม่มีลักษณะต้องห้ามตามพระราชบัญญัติบริษัทมหาชนจำกัด พ.ศ.2535
    พระราชบัญญัติหลักทรัพย์และตลาดหลักทรัพย์ พ.ศ.2535
    และหลักการกำกับดูแลกิจการที่ดีของบริษัทจดทะเบียน

3.  กรรมการบริษัทสามารถดำรงตำแหน่งกรรมการได้ไม่เกิน 5 บริษัท
    นับรวมทั้งบริษัทจดทะเบียนและบริษัทที่ไม่ได้จดทะเบียนในตลาดหลักทรัพย์แห่งประเทศไทย

คณะกรรมการบริษัทจะรับผิดชอบในการสรรหากรรมการใหม่ที่มีคุณสมบัติและประสบการณ์ที่เหมาะสม
โดยกรรมการผู้นั้นต้องมีเวลาอย่างเพียงพอที่จะอุทิศความรู้ ความสามารถ ปฏิบัติหน้าที่ให้แก่บริษัทฯ
ทั้งนี้ คณะกรรมการบริษัทได้มอบหมายให้คณะกรรมการสรรหาและกำหนดค่าตอบแทน
ทำหน้าที่ในการสรรหากรรมการ เพื่อเสนอให้คณะกรรมการบริษัทอนุมัติ
และ/หรือเสนอขออนุมัติแต่งตั้งต่อที่ประชุมผู้ถือหุ้น
ตามหลักเกณฑ์และวิธีการที่กำหนดอยู่ในข้อบังคับของบริษัทฯ โดยมีสาระสำคัญดังนี้

  1. ในการประชุมสามัญประจำปีทุกครั้ง กรรมการต้องพ้นจากตำแหน่งตามวาระเป็นจำนวน 1 ใน
  3 ถ้าจำนวนกรรมการที่จะแบ่งออกให้ตรงเป็น 3 ส่วนไม่ได้ ก็ให้ออกโดยจำนวนที่ใกล้ที่สุดกับส่วน
  1 ใน 3 โดยกรรมการที่จะต้องออกจากตำแหน่งในปีแรกและปีที่ 2 ภายหลังจดทะเบียนบริษัทนั้น
  ให้ใช้วิธีจับฉลากกันว่าผู้ใดจะออก ส่วนปีหลัง ๆ ต่อไป
  ให้กรรมการที่อยู่ในตำแหน่งนานที่สุดนั้นเป็นผู้ออกจากตำแหน่ง
  และกรรมการที่ออกตามวาระนี้อาจถูกเลือกเข้ามาดำรงตำแหน่งใหม่ก็ได้

  2.
  ในกรณีที่ตำแหน่งกรรมการว่างลงเพราะเหตุอื่นนอกจากออกตามวาระให้คณะกรรมการมีมติด้วยคะแนนไม่น้อยกว่า
  3 ใน 4 ของกรรมการที่เหลืออยู่
  เลือกบุคคลใดบุคคลหนึ่งซึ่งมีคุณสมบัติและไม่มีลักษณะต้องห้ามตามมาตรา 68 แห่ง
  พระราชบัญญัติบริษัทมหาชนจำกัด พ.ศ.2535
  เข้าเป็นกรรมการแทนในการประชุมคณะกรรมการคราวถัดไป
  เว้นแต่วาระของกรรมการจะเหลือน้อยกว่า 2 เดือน
  บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงวาระที่ยังเหลืออยู่ของกรรมการที่ตนแทน

  3. ให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

  3.1 ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ถือ

  3.2 ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตามข้อ 3.1
  เพื่อที่จะเลือกตั้งบุคคลคนเดียวหรือหลายคนเป็นกรรมการก็ได้
  ในกรณีที่เลือกตั้งบุคคลหลายคนเป็นกรรมการจะแบ่งคะแนนเสียงให้แก่ผู้ใดมากน้อยเพียงใดก็ได้

  3.3
  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

ลักษณะรายการที่ได้รับมอบอำนาจ และวงเงินที่สามารถอนุมัติแต่ละรายการของคณะกรรมการบริษัท
/ คณะกรรมการบริหาร /

ประธานกรรมการบริหาร / ประธานเจ้าหน้าที่ด้านปฏิบัติการ / ประธานเจ้าหน้าที่ด้านการเงิน

/ ผู้อำนวยการอาวุโสสำนัก / ผู้อำนวยการสำนัก / ผู้อำนวยการฝ่าย และผู้ช่วยผู้อำนวยการฝ่าย

+----------------+-------+-------+------+-----------+------+-------+
| ประเภท         | คณะก  | คณะกร | ปร   | ประธา     | ผู้อ   | ผู้อำ   |
|                | รรมกา | รมการ | ะธาน | นเจ้าหน้าที่ด | ำนวย | นวยกา |
|                | รบริษัท | บริหาร | กรรม | ้านปฏิบัติการ | การอ | รสำนัก |
|                |       |       | การบ |           | าวุโส |       |
|                | (บาท) | (บาท) | ริหาร | ประธ      | สำนัก | ผู้อ    |
|                |       |       |      | านเจ้าหน้าท |      | ำนวยก |
|                |       |       | (    | ี่ด้านการเงิน | (    | ารฝ่าย |
|                |       |       | บาท) |           | บาท) |       |
|                |       |       |      | (บาท)     |      | ผ     |
|                |       |       |      |           |      | ู้ช่วยผู้อ |
|                |       |       |      |           |      | ำนวยก |
|                |       |       |      |           |      | ารฝ่าย |
|                |       |       |      |           |      |       |
|                |       |       |      |           |      | (บาท) |
+----------------+-------+-------+------+-----------+------+-------+
| 1. งบลงทุน      | ไ     | 5     | 200  | 5         | 2    | 1,00  |
| (Capital       | ม่จำกัด | 00,00 | ,000 | 0,000,000 | ,000 | 0,000 |
| Investment)    |       | 0,000 | ,000 |           | ,000 |       |
| ในโครงการ      | ไ     |       |      | 5,000,000 |      | -     |
|                | ม่จำกัด | 5     | 100  |           | -    |       |
| 1.1 มีงบประมาณ  |       | 00,00 | ,000 | 5,000,000 |      | -     |
|                | ไ     | 0,000 | ,000 |           | -    |       |
| 1.2            | ม่จำกัด |       |      | 2,000,000 |      | 5     |
| เกินงบประมาณ    |       | 5     | 100  |           | 100  | 0,000 |
|                | ไ     | 00,00 | ,000 | 200,000   | ,000 |       |
| 1.3            | ม่จำกัด | 0,000 | ,000 |           |      | 5,000 |
| ไม่มีงบประมาณ    |       |       |      | 5,000,000 | 10   |       |
|                | ไ     | 50,00 | 20   |           | ,000 | 20    |
| 2. สินทรัพย์ถาวร  | ม่จำกัด | 0,000 | ,000 | 5,000,000 |      | 0,000 |
| (Fixed Assets) |       |       | ,000 |           | 1    |       |
|                | ไ     | 50,00 |      | 5,000,000 | ,000 | 30    |
| 2.1 มีงบประมาณ  | ม่จำกัด | 0,000 | 2    |           | ,000 | 0,000 |
|                |       |       | ,000 | 100,000   |      |       |
| 2.2            | ไ     | 50,00 | ,000 |           | 500  | 20    |
| ไม่มีงบประมาณ    | ม่จำกัด | 0,000 |      | 1,000,000 | ,000 | 0,000 |
|                |       |       | 20   |           |      |       |
| 3. ต้นทุน /      | ไ     | 50,00 | ,000 |           | 500  | 5,000 |
| ค่าใช้จ่าย (Cost  | ม่จำกัด | 0,000 | ,000 |           | ,000 |       |
| / Expenses)    |       |       |      |           |      | 2     |
|                | ไ     | 50,00 | 20   |           | 10   | 0,000 |
| 3.1 ต้นทุน       | ม่จำกัด | 0,000 | ,000 |           | ,000 |       |
|                |       |       | ,000 |           |      |       |
| 3.2            | ไ     | 5,00  |      |           | 50   |       |
| ค่าใช           | ม่จำกัด | 0,000 | 20   |           | ,000 |       |
| ้จ่ายหมวดการตลาด |       |       | ,000 |           |      |       |
|                |       | 50,00 | ,000 |           |      |       |
| 3.3            |       | 0,000 |      |           |      |       |
| ค่าใช้จ่า         |       |       | 1    |           |      |       |
| ยหมวดการพนักงาน |       |       | ,000 |           |      |       |
|                |       |       | ,000 |           |      |       |
| ค่าใช้จ่ายหม      |       |       |      |           |      |       |
| วดการบริการลูกค้า |       |       | 20   |           |      |       |
|                |       |       | ,000 |           |      |       |
| ค่าใช้จ          |       |       | ,000 |           |      |       |
| ่ายหมวดการบริหาร |       |       |      |           |      |       |
| ยกเว้นค่ารับรอง   |       |       |      |           |      |       |
|                |       |       |      |           |      |       |
| 3.4 ค่ารับรอง    |       |       |      |           |      |       |
|                |       |       |      |           |      |       |
| 4. เงินยืมทดรอง  |       |       |      |           |      |       |
| (Advance)      |       |       |      |           |      |       |
+----------------+-------+-------+------+-----------+------+-------+

หมายเหตุ -
รายการที่เกี่ยวโยงกันจะปฏิบัติตามหลักเกณฑ์ที่คณะกรรมการกำกับหลักทรัพย์และตลาดหลักทรัพย์ได้กำหนดไว้

คณะกรรมการชุดย่อย

คณะกรรมการบริษัท ได้แต่งตั้งกรรมการที่มีความรู้ ความชำนาญที่เหมาะสมเป็นคณะกรรมการชุดย่อย
เพื่อช่วยในการกำกับดูแลกิจการของบริษัทฯ
โดยศึกษารายละเอียดและกลั่นกรองงานเพื่อเพิ่มประสิทธิภาพของคณะกรรมการ
เนื่องจากสามารถพิจารณาและอภิปรายได้เข้าถึงประเด็นกว่า
คณะกรรมการชุดย่อยประกอบด้วยคณะกรรมการบริหาร คณะกรรมการตรวจสอบ
คณะกรรมการสรรหาและกำหนดค่าตอบแทน และคณะกรรมการบริหารความเสี่ยง

2. คณะกรรมการบริหาร

ณ วันที่ 7 มกราคม 2553 คณะกรรมการบริหาร ประกอบด้วย

  1. นางสาวยิ่งลักษณ์ ชินวัตร ประธานกรรมการบริหาร

  2. นางเพ็ญโสม ดามาพงศ์ กรรมการบริหาร

  3. นายณัฏฐ์พัฒน์ เอื้อใจ กรรมการบริหาร

บทบาทและหน้าที่ความรับผิดชอบของคณะกรรมการบริหาร ดังนี้

  1. กำหนดนโยบาย ทิศทาง กลยุทธ์
  และโครงสร้างการบริหารงานหลักในการดำเนินธุรกิจของบริษัทฯ
  ที่กำหนดให้สอดคล้องและสนับสนุนต่อสภาพเศรษฐกิจและการแข่งขันที่ได้กำหนดและแถลงไว้ต่อผู้ถือหุ้นเพื่อเสนอให้คณะกรรมการบริษัทเห็นชอบ

  2. กำหนดแผนธุรกิจ งบประมาณ และอำนาจการบริหารต่างๆ ของบริษัทฯ
  เพื่อเสนอให้คณะกรรมการบริษัทเห็นชอบ

  3. ตรวจสอบ ติดตามการดำเนินนโยบาย
  และแนวทางการบริหารงานด้านต่างๆของบริษัทฯที่กำหนดให้เป็นไปอย่างมีประสิทธิภาพ
  เอื้อต่อสภาพการดำเนินธุรกิจ

  4. ตรวจสอบติดตามผลการดำเนินงานของบริษัทฯที่กำหนดให้เป็นไปตามแผนธุรกิจที่ได้รับอนุมัติไว้

  5. พิจารณาโครงการลงทุนขนาดใหญ่ของบริษัทฯที่กำหนด

  6. ดำเนินการจัดทำธุรกรรมทางการเงินกับสถาบันการเงินในการเปิดบัญชี กู้ยืม จำนำ จำนอง
  ค้ำประกันและการอื่น รวมถึงการซื้อขายและจดทะเบียนกรรมสิทธิ์ที่ดินใดๆ ตามวัตถุประสงค์
  เพื่อประโยชน์ในการดำเนินกิจการของบริษัทฯ ภายใต้อำนาจวงเงินที่ได้กำหนดไว้

  7. ดำเนินการอื่น ๆ ตามที่คณะกรรมการบริษัทมอบหมายเป็นคราว ๆ ไป

การแบ่งแยกบทบาทหน้าที่ของคณะกรรมการบริษัทออกจากทีมบริหาร

บริษัทฯ มีนโยบายในการแบ่งแยกหน้าที่ความรับผิดชอบของคณะกรรมการบริษัท
และทีมบริหารออกจากกันอย่างชัดเจน
โดยเฉพาะอย่างยิ่งประธานกรรมการและประธานกรรมการบริหารจะต้องไม่เป็นบุคคลเดียวกัน
เพื่อให้มีการถ่วงดุลอำนาจ โดยแยกหน้าที่การกำกับดูแลและการบริหารงานออกจากกันอย่างชัดเจน

  ประธานกรรมการบริษัท เป็นผู้รับผิดชอบในฐานะผู้นำของคณะกรรมการบริษัท
  นอกจากนี้ยังมีหน้าที่ในฐานะเป็นประธานการประชุมคณะกรรมการบริษัท และการประชุมผู้ถือหุ้น

  ประธานกรรมการบริหาร
  เป็นประธานเจ้าหน้าที่บริหารของบริษัทรับผิดชอบต่อคณะกรรมการบริษัทในการบริหารจัดการเพื่อให้บรรลุตามแผนที่วางไว้

3. คณะกรรมการตรวจสอบ

  ณ วันที่ 7 มกราคม 2553 คณะกรรมการตรวจสอบ (วาระการดำรงตำแหน่งคราวละ 3 ปี)
  ประกอบด้วย

  1. นายคุโณดม ธรรมาภรณ์พิลาศ ประธานกรรมการตรวจสอบเป็นกรรมการอิสระ
  มีความรู้ด้านวิศวกรรมโครงสร้างและบัญชีการเงิน และมีประสบการณ์เพียงพอในการสอบทาน
  งบการเงิน

  2. นายชานนท์ โชติวิจิตร กรรมการตรวจสอบเป็นกรรมการอิสระ
  มีความรู้ด้านกฎหมายเศรษฐกิจ เศรษฐศาสตร์การเงิน และบัญชีการเงิน
  และมีประสบการณ์เพียงพอในการสอบทานงบการเงิน

  3. นายประเสริฐ สัมนาวงศ์ กรรมการตรวจสอบเป็นกรรมการอิสระ มีความรู้ด้านบัญชีการเงิน
  และมีประสบการณ์ในการสอบทานงบการเงิน

  เลขาคณะกรรมการตรวจสอบ ได้แก่ นางสาวพรรณี ธาราพัฒน์ ตำแหน่งผู้อำนวยการอาวุโส
  สำนักตรวจสอบภายใน

  คณะกรรมการตรวจสอบจัดตั้งขึ้นเมื่อวันที่ 1 กันยายน 2546 โดยกำหนดคุณสมบัติ องค์ประกอบ
  ขอบเขตอำนาจหน้าที่ความรับผิดชอบ
  วาระการดำรงตำแหน่งและการประชุมไว้ในกฎบัตรของคณะกรรมการตรวจสอบของบริษัท
  ซึ่งฉบับปัจจุบันได้รับอนุมัติจากประธานกรรมการบริษัทเมื่อวันที่ 15 มกราคม 2552
  โดยใช้หลักเกณฑ์ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
  และประกาศตลาดหลักทรัพย์แห่งประเทศไทยทั้งนี้ผู้สนใจสามารถดูข้อมูลฉบับเต็มของกฎบัตรฉบับดังกล่าวได้ที่
  Website ของบริษัทฯ ที่ www.scasset.com หมวดการกำกับดูแลกิจการ

บทบาทและหน้าที่ความรับผิดชอบของคณะกรรมการตรวจสอบ

1.  สอบทานให้บริษัทมีรายงานทางการเงินโดยถูกต้องตามที่ควรและมีการเปิดเผยข้อมูลอย่างเพียงพอ
    ตามมาตรฐานการบัญชีที่รับรองทั่วไป

2.  สอบทานให้บริษัทมีระบบการควบคุมภายใน (Internal Control)
    และระบบการตรวจสอบภายใน (Internal Audit) ที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย เลิกจ้าง
    และการพิจารณาผลการปฏิบัติงาน ความดีความชอบของหัวหน้าหน่วยงานตรวจสอบภายใน

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายอื่นที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่ผู้สอบบัญชีของบริษัท
    และเสนอค่าตอบแทนของบุคคลดังกล่าว
    รวมทั้งจัดให้มีการประชุมร่วมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ
    1 ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์
    ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์ต่อบริษัท

6.  สอบทานให้บริษัทมีระบบการบริหารความเสี่ยง (Risk Management)
    ที่เหมาะสมและมีประสิทธิผล

7.  สอบทานและให้ความเห็นต่อแผนงานตรวจสอบภายในและการปฏิบัติงานของหน่วยงานตรวจสอบภายใน

8.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ
    และต้องประกอบด้วยข้อมูลอย่างน้อยดังต่อไปนี้

(1) ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

(2) ความเห็นเกี่ยวกับความเพียงพอของระบบควบคุมภายในของบริษัท

(3) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายอื่นที่เกี่ยวข้องกับธุรกิจของบริษัท

(4) ความเห็นเกี่ยวกับความเหมาะสมของผู้สอบบัญชี

(5) ความเห็นเกี่ยวกับรายการที่อาจมีความขัดแย้งทางผลประโยชน์

(6) จำนวนการประชุมคณะกรรมการตรวจสอบ
    และการเข้าร่วมประชุมของกรรมการตรวจสอบแต่ละท่าน

(7) ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร

(8) รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
    ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

9.  รายงานผลการปฏิบัติงานของคณะกรรมการตรวจสอบให้คณะกรรมการบริษัททราบอย่างน้อยปีละ
    4 ครั้ง

10. มีอำนาจเชิญฝ่ายจัดการ ผู้บริหาร หรือพนักงานของบริษัทที่เกี่ยวข้องมาให้ความเห็น
    ร่วมประชุม
    หรือส่งเอกสารที่เห็นว่าเกี่ยวข้องจำเป็นตามขอบเขตอำนาจหน้าที่ของคณะกรรมการตรวจสอบ

11. มีอำนาจว่าจ้างที่ปรึกษา
    หรือบุคคลภายนอกตามระเบียบของบริษัทมาให้ความเห็นหรือคำปรึกษาในกรณีจำเป็น

12. ปฏิบัติการอื่นใดตามที่คณะกรรมการบริษัทมอบหมาย
    ด้วยความเห็นชอบจากคณะกรรมการตรวจสอบ

คุณสมบัติและองค์ประกอบของคณะกรรมการตรวจสอบ

1.  คณะกรรมการตรวจสอบต้องประกอบด้วยกรรมการอิสระ
    ซึ่งได้รับการแต่งตั้งจากคณะกรรมการบริษัท หรือที่ประชุมผู้ถือหุ้นของบริษัท
    และให้แต่งตั้งกรรมการตรวจสอบคนหนึ่งเป็นประธานคณะกรรมการตรวจสอบ

2.  ไม่เป็นกรรมการที่ได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัท
    บริษัทใหญ่ บริษัทย่อย บริษัทร่วม บริษัทย่อยลำดับเดียวกัน หรือนิติบุคคลที่อาจมีความขัดแย้ง

3.  ไม่เป็นกรรมการของบริษัทใหญ่ บริษัทย่อย
    หรือบริษัทย่อยลำดับเดียวกันเฉพาะที่เป็นบริษัทจดทะเบียน

4.  คณะกรรมการตรวจสอบต้องประกอบด้วยกรรมการอย่างน้อยสามคน และต้องมีกรรมการ
    อย่างน้อยหนึ่งคนมีความรู้และประสบการณ์เพียงพอที่จะสามารถทำหน้าที่สอบทานความน่าเชื่อถือของงบการเงินได้

5.  คณะกรรมการตรวจสอบต้องมีคุณสมบัติอื่นๆ
    ตามที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์ด้วย

นอกเหนือจากคุณสมบัติและองค์ประกอบเฉพาะของคณะกรรมการตรวจสอบแล้ว
คณะกรรมการตรวจสอบยังมีคุณสมบัติและองค์ประกอบในฐานะกรรมการอิสระ
(โปรดดูรายละเอียดให้หัวข้อ “คณะกรรมการบริษัท”)

คณะกรรมการตรวจสอบมีการประชุมอย่างสม่ำเสมออย่างน้อยปีละ 8 ครั้ง โดยในปี 2552
มีการประชุมจำนวนทั้งสิ้น 9 ครั้ง ซึ่งมีจำนวน 4
ครั้งประชุมเรื่องเกี่ยวกับผลการตรวจสอบและการปฏิบัติงานของสำนักตรวจสอบภายใน
และการปฏิบัติตามกฎ ระเบียบ ข้อบังคับ (Compliance Audit) โดยมีการประชุม 1
ครั้งเมื่อวันที่ 16 กุมภาพันธ์ 2552 เป็นการประชุมร่วมกับผู้สอบบัญชีรับอนุญาต
โดยไม่มีฝ่ายจัดการเข้าร่วมด้วย และมีการรายงานต่อคณะกรรมการบริษัท
รวมทั้งมีการประชุมร่วมกับผู้ตรวจสอบบัญชีภายนอกและสำนักบัญชีในการสอบทานงบการเงินทุกไตรมาส
และบริษัทได้จัดให้มีการประเมินตนเองของคณะกรรมการตรวจสอบประจำปี
ในด้านรายงานทางการเงิน การบริหารความเสี่ยง การควบคุมภายใน รายการที่เกี่ยวโยงกัน
การกำกับการปฏิบัติตามกฎหมาย ระเบียบและจรรยาบรรณ
และความสัมพันธ์กับผู้ตรวจสอบภายในและผู้สอบบัญชีโดยครบถ้วน
ซึ่งผลการประเมินตนเองสรุปการปฏิบัติงานในบทบาทหน้าที่ของคณะกรรมการตรวจสอบอยู่ในเกณฑ์ดีมาก

4. คณะกรรมการสรรหาและกำหนดค่าตอบแทน

  ณ วันที่ 7 มกราคม 2553 คณะกรรมการสรรหาและกำหนดค่าตอบแทน
  (มีวาระการดำรงตำแหน่งคราวละ 3 ปี) ประกอบด้วย

  1. นายชานนท์ โชติวิจิตร ประธานคณะกรรมการสรรหาและ

  กำหนดค่าตอบแทน เป็นกรรมการอิสระ

  และไม่เป็นผู้บริหาร

  2. นายคุโณดม ธรรมาภรณ์พิลาศ กรรมการสรรหาและกำหนด

  ค่าตอบแทน เป็นกรรมการอิสระ

  และไม่เป็นผู้บริหาร

  3. นายปรีชา เศขรฤทธิ์ กรรมการสรรหาและกำหนด

  ค่าตอบแทน เป็นกรรมการอิสระ

  และไม่เป็นผู้บริหาร

  4. นางแน่งน้อย ณ ระนอง กรรมการสรรหาและกำหนด

  ค่าตอบแทน

  เลขานุการคณะกรรมการสรรหาและกำหนดค่าตอบแทน ได้แก่ นางจรัญญา ตั้งบรรเจิดสุข
  ตำแหน่งผู้อำนวยการอาวุโสสำนักทรัพยากรบุคคลและธุรการ

  คณะกรรมการสรรหาและกำหนดค่าตอบแทนจัดตั้งขึ้นเมื่อวันที่ 1 กันยายน 2546
  ซึ่งในขณะนั้นแยกออกเป็นคณะอนุกรรมการสรรหาและคณะอนุกรรมการกำหนดค่าตอบแทน
  โดยกำหนดองค์ประกอบ ขอบเขตอำนาจหน้าที่ วาระการดำรงตำแหน่ง
  และการประชุมไว้ในกฎบัตรของคณะอนุกรรมการสรรหาและคณะอนุกรรมการกำหนดค่าตอบแทน
  แต่เนื่องจากองค์ประกอบของคณะอนุกรรมการทั้งสองคณะ เป็นคณะบุคคลชุดเดียวกัน
  และงานของอนุกรรมการทั้งสองชุดมีความเชื่อมโยงกัน ดังนั้น เพื่อความสะดวกในการทำงาน
  คณะกรรมการบริษัทจึงมีมติให้รวมคณะกรรมการทั้งสองคณะเข้าด้วยกัน
  เป็นคณะกรรมการสรรหาและกำหนดค่าตอบแทน
  เพื่อให้คณะกรรมการสรรหาพิจารณาสรรหาบุคคลที่เหมาะสมได้แล้ว
  ก็สามารถพิจารณากำหนดค่าตอบแทนในคราวเดียวกัน
  และได้มีการปรับปรุงกฎบัตรใหม่เป็นกฎบัตรของคณะกรรมการสรรหาและกำหนดค่าตอบแทน
  ซึ่งมีเนื้อหาโดยสรุป คือ กำหนดอำนาจ หน้าที่ ความรับผิดชอบ คุณสมบัติและองค์ประกอบ
  วาระการดำรงตำแหน่ง และการประชุมไว้ ทั้งนี้
  ผู้สนใจสามารถดูข้อมูลฉบับเต็มของกฎบัตรฉบับดังกล่าวได้ที่ Website ของบริษัทที่
  www.scasset.com หมวดการกำกับดูแลกิจการ

บทบาทและหน้าที่ความรับผิดชอบของคณะกรรมการสรรหาและกำหนดค่าตอบแทน ดังนี้

  1. กำหนดหลักเกณฑ์และนโยบายในการสรรหาคณะกรรมการและคณะกรรมการชุดย่อยของบริษัท

  2.
  พิจารณาสรรหากรรมการโดยพิจารณาบุคคลที่เหมาะสมที่จะมาดำรงตำแหน่งกรรมการเพื่อเสนอคณะกรรมการบริษัทพิจารณาอนุมัติ
  และ/หรือ เสนอขออนุมัติต่อที่ประชุมผู้ถือหุ้นแล้วแต่กรณี

  3.
  พิจารณาสรรหาผู้ที่เหมาะสมที่จะดำรงตำแหน่งประธานกรรมการบริหารในกรณีที่มีตำแหน่งว่างลงรวมทั้งกำหนดหลักเกณฑ์ในการสรรหาผู้บริหารระดับสูง

  4. กำหนดค่าตอบแทนที่จำเป็นและเหมาะสม
  ทั้งที่เป็นตัวเงินและมิใช่ตัวเงินเพื่อจูงใจและรักษาคณะกรรมการบริษัท คณะกรรมการชุดย่อย
  และผู้บริหารระดับสูงของบริษัทในแต่ละปี

  5.
  จัดทำหลักเกณฑ์และนโยบายในการกำหนดค่าตอบแทนของคณะกรรมการบริษัทและผู้บริหารระดับสูง
  เพื่อเสนอให้คณะกรรมการบริษัทพิจารณาอนุมัติ และ/หรือ
  นำเสนอต่อที่ประชุมผู้ถือหุ้นอนุมัติตามแต่กรณี

  6.
  ให้คำชี้แจงตอบคำถามเกี่ยวกับค่าตอบแทนของคณะกรรมการบริษัทและผู้บริหารระดับสูงในที่ประชุมผู้ถือหุ้น

5. คณะกรรมการบริหารความเสี่ยง

ณ วันที่ 1 กุมภาพันธ์ 2553 คณะกรรมการบริหารความเสี่ยงมีจำนวน 6 ท่าน ประกอบด้วย

1. เรืออากาศเอกกรี เดชชัย ประธานคณะกรรมการบริหารความเสี่ยง

2. นายอรรถพล สฤษฎิพันธาวาทย์ กรรมการบริหารความเสี่ยง

3. นายวิทิต วิศาลพัฒนะสิน กรรมการบริหารความเสี่ยง

4. นายสุริยา เปลี่ยนสี กรรมการบริหารความเสี่ยง

5. นายกรุง เหลืองมโนธรรม กรรมการบริหารความเสี่ยง

6. นางสาวพรรณี ธาราพัฒน์ กรรมการและเลขานุการคณะกรรมการ

บริหารความเสี่ยง

+-------------------------+---------------------+---------------------+
| รายชื่อ                   | จ                   |                     |
| คณะกรรมการบริหารความเสี่ยง | ำนวนครั้งที่เข้าร่วมประชุม |                     |
|                         | /                   |                     |
|                         | จำนวน               |                     |
|                         | ครั้งที่มีสิทธิเข้าร่วมประชุม |                     |
+-------------------------+---------------------+---------------------+
|                         | คณะก                | คณะก                |
|                         | รรมการบริหารความเสียง | รรมการบริหารความเสี่ยง |
|                         |                     |                     |
|                         | ปี 2550 – 2552       | ปี 2552              |
+-------------------------+---------------------+---------------------+
| 1. เรืออากาศเอกกรี เดชชัย  | 12/12               | 5/5                 |
|                         |                     |                     |
| 2. นายอรรถพล            | 12/13               | 5/5                 |
| สฤษฎิพันธาวาทย์            |                     |                     |
|                         | 3/5                 | 3/5                 |
| 3. นายวิทิต วิศาลพัฒนะสิน    |                     |                     |
|                         | 12/13               | 4/5                 |
| 4. นายสุริยา เปลี่ยนสี       |                     |                     |
|                         | 0/0                 | 0/0                 |
| 5. นายกรุง เหลืองมโนธรรม  |                     |                     |
|                         | 13/13               | 5/5                 |
| 6. นางสาวพรรณี ธาราพัฒน์   |                     |                     |
+-------------------------+---------------------+---------------------+

หมายเหตุ (1) เรืออากาศเอกกรี เดชชัย
ได้รับแต่งตั้งเป็นประธานคณะกรรมการบริหารความเสี่ยงแทนนายพรชัย ศรีประเสริฐ ตั้งแต่วันที่ 1
มกราคม 2553

  (2) นายกรุง เหลืองมโนธรรม ได้รับแต่งตั้งให้เป็นกรรมการบริหารความเสี่ยงแทนนายดนัย
  เขมะศักดิ์ชัย ตั้งแต่วันที่ 1 กุมภาพันธ์ 2553

บทบาทและหน้าที่ความรับผิดชอบของคณะกรรมการบริหารความเสี่ยง ดังนี้

1.  กำหนดหลักเกณฑ์ นโยบาย และกระบวนการในการประเมิน
    และบริหารความเสี่ยงที่มีผลกระทบต่อบริษัท

2.  ประเมิน วิเคราะห์ความเสี่ยง จัดลำดับความเสี่ยง
    และกำหนดแนวทางและกลยุทธ์การบริหารความเสี่ยง เพื่อให้ความเสี่ยงอยู่ในระดับที่ยอมรับได้
    ภายใต้ต้นทุนที่เหมาะสม

3.  ติดตามและประเมินผลการบริหารความเสี่ยง
    และรายงานผลการประเมินความเสี่ยงต่อคณะกรรมการบริหาร และคณะกรรมการตรวจสอบ

6. คณะผู้บริหาร

ด้วยมติที่ประชุมคณะกรรมการ ครั้งที่ 1/2553 เมื่อวันที่ 7 มกราคม 2553
ได้มีมติเห็นชอบให้เปลี่ยนแปลงโครงสร้างองค์กรของบริษัทฯ ใหม่ ตั้งแต่วันที่ 7 มกราคม 2553
เป็นต้นไป ซึ่งมีผลกระทบต่อโครงสร้างผู้บริหารของบริษัทฯ
ที่แสดงไว้ในระบบข้อมูลรายชื่อผู้บริหารของสำนักงานคณะกรรมการกำกับหลักทรัพย์และตลาดหลักทรัพย์
คือ ยกเลิกตำแหน่งนายพรชัย ศรีประเสริฐ ประธานเจ้าหน้าที่ด้านเทคนิค
ซึ่งเกษียณอายุพนักงานและดำรงตำแหน่งเป็นที่ปรึกษาของบริษัท ซึ่งมีผลให้พ้นจากตำแหน่งผู้บริหาร 4
รายแรกของบริษัทฯ

ดังนั้น ณ วันที่ 7 มกราคม 2553 ผู้ดำรงตำแหน่งผู้บริหาร 4 รายแรกของบริษัท
ตามคำนิยามของสำนักคณะกรรมการกำกับหลักทรัพย์และตลาดหลักทรัพย์ มีจำนวน 9 คน
(เพิ่มขึ้นจำนวน 4 คน ตามลำดับที่ 6 – 9) ดังนี้

+--------------------------+-------------------------------------------+
| 1. นางสาวยิ่งลักษณ์ ชินวัตร    | กรรมการ                                   |
|                          |                                           |
|                          | ประธานกรรมการบริหาร                        |
|                          |                                           |
|                          | รักษาการประธานเจ้าหน้าที่บริหาร                 |
+--------------------------+-------------------------------------------+
| 2. นายอรรถพล             | ประธานเจ้าหน้าที่ด้านการเงิน                    |
| สฤษฎิพันธาวาทย์             |                                           |
+--------------------------+-------------------------------------------+
| 3. เรืออากาศเอกกรี เดชชัย   | ประธานเจ้าหน้าที่ด้านปฏิบัติการ                   |
+--------------------------+-------------------------------------------+
| 4. นายวิทิต วิศาลพัฒนะสิน     | ผู้อำนวยการอาวุโสสำนักบัญชี                     |
+--------------------------+-------------------------------------------+
| 5. นางปรารถนา แพทย์สมาน   | ผู้อำนายการอาวุโสสำนักการเงิน                  |
+--------------------------+-------------------------------------------+
| 6. นายสมบูรณ์ คุปติมนัส       | ผู้อำนายการอาวุโสสำนักกฎหมาย                  |
+--------------------------+-------------------------------------------+
| 7. นางจรัญญา ตั้งบรรเจิดสุข   | ผู้อำนวยการอาวุโสสำนักทรัพยากรบุคคลและธุรการ     |
+--------------------------+-------------------------------------------+
| 8. นายสุริยา เปลี่ยนสี        | ผู้อำนายการอาวุโสสำนักบริหารทรัพย์สิน             |
+--------------------------+-------------------------------------------+
| 9. นางสาวพรรณี ธาราพัฒน์    | ผู้อำนายการอาวุโสสำนักตรวจสอบภายใน            |
+--------------------------+-------------------------------------------+

บทบาทและหน้าที่ความรับผิดชอบของคณะผู้บริหาร

1.  ดำเนินการตามนโยบาย ทิศทาง กลยุทธ์
    และโครงสร้างการบริหารงานหลักในการดำเนินธุรกิจ ของบริษัทที่กำหนด
    ให้มีประสิทธิภาพและประสิทธิผล

2.  ดำเนินการจัดทำแผนธุรกิจ งบประมาณ และอำนาจการบริหารต่าง ๆ ของบริษัท
    เพื่อเสนอให้คณะกรรมการบริหารเห็นชอบ

3.  บริหารงานบริษัท ตามแผนงานหรืองบประมาณที่ได้รับอนุมัติจากคณะกรรมการบริหาร
    อย่างซื่อสัตย์ สุจริต และระมัดระวัง รักษาผลประโยชน์ของบริษัท และผู้ถือหุ้นอย่างดีที่สุด

4.  ติดตามผลการดำเนินงานของบริษัท ให้เป็นไปตามนโยบายแผนงาน และงบประมาณที่ได้รับ

5.  รายงานผลการดำเนินงานของบริษัทต่อที่ประชุมคณะกรรมการบริหารเป็นประจำอย่างน้อยเดือนละ
    1 ครั้ง

6.  ดำเนินการอื่น ๆ ตามที่คณะกรรมการบริหารมอบหมาย

7.  กำกับการบริหารงานทั่วไปตามที่กำหนดไว้ในระเบียบข้อบังคับของบริษัท

7. ที่ปรึกษา

ณ วันที่ 7 มกราคม 2553 บริษัทฯ ปรับโครงสร้างองค์กรใหม่เพื่อรองรับการเปลี่ยนแปลงและ
ทิศทางการดำเนินงานเพื่อให้สอดคล้องกับสภาวะเศรษฐกิจในปัจจุบัน
ทำให้มีผลกระทบต่อโครงสร้างผู้บริหาร 4 รายแรกของบริษัทฯ
ที่แสดงไว้ในระบบข้อมูลรายชื่อผู้บริหารของสำนักงานคณะกรรมการกำกับหลักทรัพย์และตลาดหลักทรัพย์
คือ ยกเลิกตำแหน่งนายพรชัย ศรีประเสริฐ ประธานเจ้าหน้าที่ด้านเทคนิค
ซึ่งเกษียณอายุพนักงานและดำรงตำแหน่งเป็นที่ปรึกษาของบริษัทฯ แทน ดังนั้น
ปัจจุบันจึงพ้นจากตำแหน่งผู้บริหาร 4 รายแรกของบริษัทฯ แล้ว

บทบาทและหน้าที่ความรับผิดชอบของที่ปรึกษา

ทำหน้าที่ให้ความเห็นแก่คณะกรรมการ ผู้บริหาร และเข้าร่วมประชุมคณะกรรมการ
แต่ไม่ถือเป็นผู้มีอำนาจควบคุมหรือบริหารงานในบริษัทฯ

8. ผู้มีอำนาจควบคุม

ณ วันที่ 12 มีนาคม 2553 บริษัทฯ
มีผู้มีอำนาจควบคุมตามคำนิยามของสำนักงานคณะกรรมการกำกับหลักทรัพย์และตลาดหลักทรัพย์จำนวน
3 ท่าน ดังนี้

1. นางสาวแพทองธาร ชินวัตร ( 96,090,854 หุ้น )

2. นางสาวพินทองทา ชินวัตร ( 92,990,854 หุ้น )

3. คุณหญิงพจมาน ดามาพงศ์ ( 9,253,127 หุ้น )

การประเมินผลการปฏิบัติงานของคณะกรรมการ บริษัท

บริษัทฯได้จัดทำการประเมินผลการปฏิบัติงานของคณะกรรมการบริษัท
เพื่อมุ่งเน้นให้ส่งผลสะท้อนถึงประสิทธิภาพในการดำเนินงานตามหลักการกำกับดูแลกิจการที่ดีโดยจัดทำเป็น
2 ลักษณะ คือ การประเมินผลคณะกรรมการทั้งคณะ และการประเมินผลคณะกรรมการรายบุคคล
ซึ่งแบ่งออกเป็นการประเมินตนเอง และการประเมินกรรมการท่านอื่น
โดยมีเกณฑ์การประเมินผลคิดเป็นร้อยละจากคะแนนเต็มในแต่ละข้อทั้งหมด ดังนี้

  ------------------------------- ---------------------------------------
  คะแนนที่ได้รับ (%)                  เกณฑ์ที่ได้

  85 - 100                        ดีมาก - ดีเยี่ยม

  75 - 85                         ดี

  65 - 75                         ค่อนข้างดี

  50 - 65                         พอสมควร

  ต่ำกว่า 50                        ควรปรับปรุง
  ------------------------------- ---------------------------------------

1.  แบบประเมินผลปฏิบัติงานคณะกรรมการ (ทั้งคณะ) ประกอบด้วยหัวข้อพิจารณา 6 หัวข้อ ได้แก่

  - โครงสร้างและคุณสมบัติของคณะกรรมการ

  - บทบาท หน้าที่ และความรับผิดชอบของคณะกรรมการ

  - การประชุมคณะกรรมการ

  - การทำหน้าที่ของกรรมการ

  - ความสัมพันธ์กับฝ่ายจัดการ

  - การพัฒนาตนเองของกรรมการและการพัฒนาผู้บริหาร

ผลการประเมินเฉลี่ยของการปฏิบัติงานคณะกรรมการ (ทั้งคณะ) ในปี 2552
ที่ผ่านมาได้คะแนนร้อยละ 95.23 อยู่ในเกณฑ์ดีมาก - ดีเยี่ยม (ในปี 2551
ผลการประเมินเฉลี่ยเท่ากับร้อยละ 96.33 อยู่ในเกณฑ์ดีมาก - ดีเยี่ยม)

2.  แบบประเมินผลการปฏิบัติงานคณะกรรมการรายบุคคล (ประเมินตนเอง) ประกอบด้วย
    หัวข้อพิจารณา 6 หัวข้อ ได้แก่

  - ความรับผิดชอบต่อการตัดสินใจและการกระทำของตนเอง สามารถอธิบายการตัดสินใจได้
  (Accountability)

  - ความรับผิดชอบต่อการปฏิบัติหน้าที่ด้วยขีดความสามารถและประสิทธิภาพที่เพียงพอ
  (Responsibility)

  - การปฏิบัติต่อผู้มีส่วนได้เสียอย่างเท่าเทียม เป็นธรรม และสามารถมีคำอธิบายได้
  (Equitable Treatment)

  - มีความโปร่งใสในการดำเนินงานที่สามารถตรวจสอบได้ และมีการเปิดเผยข้อมูล
  (Transparency)

  - มีวิสัยทัศน์ในการสร้างมูลค่าเพิ่มแก่กิจการในระยะยาว (Vision to Create Long Term
  Value)

  - การมีจริยธรรม / จรรยาบรรณในการประกอบธุรกิจ (Ethics)

ผลการประเมินเฉลี่ยของการปฏิบัติงานคณะกรรมการรายบุคคล (ประเมินตนเอง) ในปี 2552
ที่ผ่านมาได้คะแนนร้อยละ 97.49 อยู่ในเกณฑ์ดีมาก - ดีเยี่ยม (ในปี 2551
ผลการประเมินเฉลี่ยเท่ากับร้อยละ 95.50 อยู่ในเกณฑ์ดีมาก - ดีเยี่ยม)

3.  แบบประเมินผลปฏิบัติงานคณะกรรมการรายบุคคล (ประเมินกรรมการท่านอื่น) ประกอบด้วย
    หัวข้อพิจารณา 9 หัวข้อ ได้แก่

  - กรรมการมีความรู้ความเข้าใจเกี่ยวกับธุรกิจของบริษัทเป็นอย่างดี

  - กรรมการให้ความเห็นและข้อเสนอแนะต่าง ๆ
  ที่ไม่ขัดต่อหลักการปฏิบัติที่ดีและเป็นประโยชน์ต่อบริษัท

  - กรรมการแสดงความคิดเห็นอย่างเป็นอิสระ และสร้างสรรค์ในมุมมองต่าง ๆ

  - กรรมการให้ข้อมูล หรือข้อเท็จจริงที่เป็นประโยชน์ต่อการตัดสินใจของคณะกรรมการ

  - กรรมการมีความรับผิดชอบต่อผู้มีส่วนได้เสียของบริษัทฯ
  โดยให้ข้อเสนอแนะหรือข้อคิดเห็นที่นำไปสู่การปฏิบัติที่ถูกต้องและเสมอภาค

  - ในกรณีที่กรรมการอาจอยู่ในฐานะที่เป็นผู้มีส่วนได้เสีย หรืออาจมีความขัดแย้งทางผลประโยชน์
  กรรมการจะขอไม่เข้าประชุมในวาระนั้น ๆ หรือของดออกเสียง

  - กรรมการได้มีการศึกษาข้อมูล ระเบียบวาระการประชุมที่จัดส่งให้ล่วงหน้าก่อนการประชุม

  - กรรมการเข้าร่วมประชุมตามเวลาที่กำหนดไว้อย่างสม่ำเสมอ
  หากมีความจำเป็นจะขอลาการประชุมต่อประธานกรรมการล่วงหน้า

  - กรรมการให้เกียรติและเคารพสิทธิของกรรมการท่านอื่น

ผลการประเมินเฉลี่ยของการปฏิบัติงานคณะกรรมการรายบุคคล (ประเมินกรรมการท่านอื่น) ในปี
2552 ที่ผ่านมาได้คะแนนร้อยละ 98.69 อยู่ในเกณฑ์ดีมาก - ดีเยี่ยม (ในปี 2551
ผลการประเมินเฉลี่ยเท่ากับร้อยละ 98.30 อยู่ในเกณฑ์ดีมาก - ดีเยี่ยม)

การประชุมคณะกรรมการ

บริษัทฯ มีการพิจารณากำหนดวาระและวันประชุมคณะกรรมการและผู้ถือหุ้นประจำปี 2553 ล่วงหน้า
โดยที่การประชุมคณะกรรมการบริษัทสามารถเปลี่ยนแปลงได้ตามความเหมาะสมและอาจมีการจัดประชุมเพิ่มเติมตามความจำเป็น
ทั้งนี้ ผู้สนใจสามารถดูข้อมูลได้ที่ Website ของบริษัทที่ www.scasset.com
หมวดการกำกับดูแลกิจการ

คณะกรรมการบริษัทมีกำหนดการประชุมอย่างน้อยไตรมาสละ 1 ครั้ง โดยในรอบปี 2552
มีการจัดประชุมจำนวน 6 ครั้ง
ในการประชุมประธานกรรมการบริษัทจะทำหน้าที่ดูแลจัดสรรเวลาให้อย่างเพียงพอที่ฝ่ายบริหารจะเสนอเอกสารและข้อมูลเพื่อการอภิปรายปัญหาสำคัญ
และเพียงพอสำหรับคณะกรรมการบริษัทที่จะอภิปรายในประเด็นที่สำคัญ
โดยกรรมการทุกท่านมีอิสระในการแสดงความคิดเห็นและเสนอวาระการประชุม

เลขานุการบริษัทมีหน้าที่ในการนัดหมาย จัดเตรียมเอกสารประกอบการประชุมให้เพียงพอ
และจัดส่งล่วงหน้าพร้อมหนังสือเชิญประชุมก่อนการประชุมไม่น้อยกว่า 7 วัน
เพื่อให้คณะกรรมการบริษัทได้มีเวลาศึกษาก่อนล่วงหน้า เว้นแต่กรณีมีเหตุจำเป็นเร่งด่วน
รวมถึงการทำหน้าที่บันทึกรายงานการประชุม
และจัดเก็บรายงานการประชุมที่ผ่านการรับรองจากที่ประชุมคณะกรรมการบริษัทเพื่อเป็นหลักฐานของบริษัทฯ
ต่อไป

การประชุมกรรมการที่ไม่เป็นผู้บริหาร (กรรมการอิสระ)

บริษัทฯ สนับสนุนเพื่อให้เกิดการพัฒนาระบบการบริหารและการดำเนินงานของบริษัทฯ ดียิ่งขึ้น
โดยให้กรรมการที่ไม่เป็นผู้บริหารประชุมระหว่างกันเองตามความจำเป็น
เพื่ออภิปรายปัญหาต่างๆเกี่ยวกับการจัดการที่อยู่ในความสนใจโดยไม่มีฝ่ายจัดการร่วมด้วย
โดยประธานกรรมการในฐานะกรรมการอิสระ
จะดำเนินการประชุมกรรมการที่ไม่เป็นผู้บริหารก่อนการประชุมคณะกรรมการทุกไตรมาส

ณ วันที่ 7 มกราคม 2553 คณะกรรมการที่ไม่เป็นผู้บริหารมีจำนวน 6 ท่าน ประกอบด้วย

1. นายรัฐ กิตติเวชโอสถ ประธานกรรมการที่ไม่เป็นผู้บริหาร

2. นายคุโณดม ธรรมาภรณ์พิลาศ กรรมการที่ไม่เป็นผู้บริหาร

3. นายประเสริฐ สัมนาวงศ์ กรรมการที่ไม่เป็นผู้บริหาร

4. นายชานนท์ โชติวิจิตร กรรมการที่ไม่เป็นผู้บริหาร

5. นายณัฏฐ์พัฒน์ เอื้อใจ กรรมการที่ไม่เป็นผู้บริหาร

6. นายปรีชา เศขรฤทธิ์ กรรมการที่ไม่เป็นผู้บริหาร

+---------------------------+------------------------------------------+
| รา                        | จำนวนครั้งที่ร่วมประชุม /                      |
| ยชื่อคณะกรรมการที่ไม่เป็นผู้บริหาร | จำนวนครั้งที่มีสิทธิเข้าร่วมประชุม                 |
+---------------------------+------------------------------------------+
|                           | คณะกรรมการที่ไม่เป็นผู้บริหารปี 2552             |
+---------------------------+------------------------------------------+
| 1. นายรัฐ กิตติเวชโอสถ       | 5/5                                      |
|                           |                                          |
| 2. นายคุโณดม ธรรมาภรณ์พิลาศ  | 5/5                                      |
|                           |                                          |
| 3. นายประเสริฐ สัมมนาวงศ์    | 5/5                                      |
|                           |                                          |
| 4. นายชานนท์ โชติวิจิตร       | 5/5                                      |
|                           |                                          |
| 5. นายณัฏฐ์พัฒน์ เอื้อใจ        | 5/5                                      |
|                           |                                          |
| 6. นายปรีชา เศขรฤทธิ์        | 5/5                                      |
+---------------------------+------------------------------------------+

การรายงานการซื้อ-ขายหุ้นของบริษัท

คณะกรรมการกำหนดให้กรรมการและผู้บริหาร 4 รายแรก
ที่มีหน้าที่รายงานการถือครองหลักทรัพย์ตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
รายงานการซื้อ – ขายหุ้นบริษัทฯ ของตนเอง คู่สมรส
และบุตรที่ยังไม่บรรลุนิติภาวะต่อที่ประชุมคณะกรรมการทราบทุกครั้ง
พร้อมนำส่งรายงานดังกล่าวต่อฝ่ายเลขานุการบริษัทเพื่อเก็บเป็นหลักฐาน

การรายงานการมีส่วนได้เสียของกรรมการ ผู้บริหาร และบุคคลที่มีความเกี่ยวข้อง

คณะกรรมการกำหนดแนวทางให้กรรมการ ผู้บริหาร และบุคคลที่มีความเกี่ยวข้อง
เปิดเผยข้อมูลส่วนได้เสียของตนเองและบุคคลที่เกี่ยวข้องต่อคณะกรรมการ
โดยให้ส่งข้อมูลส่วนได้เสียดังกล่าวไปยังเลขานุการบริษัท ทั้งนี้ เพื่อให้บริษัทฯ
มีข้อมูลประกอบการดำเนินการตามข้อกำหนดเกี่ยวกับการทำรายการที่เกี่ยวโยงกัน
ซึ่งเป็นรายการที่อาจก่อให้เกิดความขัดแย้งทางผลประโยชน์
และอาจนำไปสู่การถ่ายเทผลประโยชน์ของบริษัทและบริษัทย่อยได้
รวมทั้งเพื่อใช้เป็นข้อมูลป้องกันไม่ให้กรรมการ ผู้บริหาร
และบุคคลที่มีความเกี่ยวข้องเข้าร่วมกระบวนการตัดสินใจในการพิจารณาธุรกรรมระหว่างบริษัทฯ
กับผู้ที่มีส่วนได้เสียหรือมีส่วนเกี่ยวข้อง
ซึ่งรายงานดังกล่าวคณะกรรมการกำหนดให้ใช้รูปแบบพื้นฐานของแบบแจ้งรายงานการมีส่วนได้เสียที่สมาคมบริษัท
จดทะเบียนไทยจัดทำขึ้น และปรับแก้บางส่วนเพื่อให้สอดคล้องกับลักษณะของธุรกิจบริษัทฯ
และข้อกำหนดของหน่วยงานที่เกี่ยวข้อง

และในกรณีที่มีการเปลี่ยนแปลงข้อมูลในแบบแจ้งรายงานมีส่วนได้เสียของกรรมการและผู้บริหาร
คณะกรรมการกำหนดให้กรรมการและผู้บริหารส่งแบบแจ้งรายงานการมีส่วนได้เสีย (ฉบับแก้ไข)
ให้แก่เลขานุการบริษัททราบภายใน 3 วันทำการ นับแต่วันที่มีการเปลี่ยนแปลง
และให้เลขานุการบริษัทจัดส่งสำเนารายงานฉบับแก้ไขให้ประธานกรรมการ
และประธานกรรมการตรวจสอบทรายภายในเจ็ดวันทำการ นับแต่วันที่บริษัทฯได้รับรายงานนั้น

การเข้าร่วมประชุมและจำนวนครั้งการประชุมของคณะกรรมการ

ในปี 2552 ที่ผ่านมา คณะกรรมการบริษัท รวมทั้งคณะกรรมการชุดย่อย 3 คณะ ได้แก่
คณะกรรมการบริหาร คณะกรรมการตรวจสอบ และคณะกรรมการสรรหาและกำหนดค่าตอบแทน
มีรายละเอียดการเข้าร่วมประชุมของกรรมการและจำนวนครั้งการประชุมของแต่ละคณะ
ตลอดจนจำนวนการประชุมคณะกรรมการบริษัทสะสมตั้งแต่ปี 2547 ให้รับทราบ ดังนี้

+------------------+--------+--------+--------+-------+-------------+
| รายชื่อคณะกรรมการ  | จำนวน  |        |        |       |             |
|                  | ครั้งที่ร่ว |        |        |       |             |
|                  | มประชุม |        |        |       |             |
|                  | /      |        |        |       |             |
|                  | จำนวนค |        |        |       |             |
|                  | รั้งที่มีสิท |        |        |       |             |
|                  | ธิเข้าร่ว |        |        |       |             |
|                  | มประชุม |        |        |       |             |
+------------------+--------+--------+--------+-------+-------------+
|                  | คณะก   | คณะก   | คณะก   | คณะกร | คณะกรรมกา   |
|                  | รรมการ | รรมการ | รรมการ | รมการ | รสรรหาและกำ |
|                  |        |        |        |       | หนดค่าตอบแทน |
|                  | บริษัท   | บริษัท   | บริหาร  | ตร    |             |
|                  |        |        |        | วจสอบ | ปี 2552      |
|                  | ปี      | ปี 2552 | ปี 2552 |       |             |
|                  | 2547 - |        |        | ปี     |             |
|                  | 2552   |        |        | 2552  |             |
+------------------+--------+--------+--------+-------+-------------+
| 1. นายรัฐ         | 40/40  | 6/6    | 12/13  | 9/9   | 2/2         |
| กิตติเวชโอสถ ⁽¹⁾   |        |        |        |       |             |
|                  | 26/26  | 6/6    | 13/13  | 9/9   | 2/2         |
| 2. นางสาวยิ่งลักษณ์  |        |        |        |       |             |
| ชินวัตร ⁽²⁾        | 40/40  | 6/6    | 13/13  | 9/9   | 2/2         |
|                  |        |        |        |       |             |
| 3. นางเพ็ญโสม     | 25/25  | 6/6    |        |       | 2/2         |
| ดามาพงศ์          |        |        |        |       |             |
|                  | 26/26  | 6/6    |        |       |             |
| 4. นายณัฏฐ์พัฒน์     |        |        |        |       |             |
| เอื้อใจ ⁽³⁾        | 25/25  | 6/6    |        |       |             |
|                  |        |        |        |       |             |
| 5. นายชานนท์      | 19/19  | 6/6    |        |       |             |
| โชติวิจิตร ⁽⁴⁾      |        |        |        |       |             |
|                  | 17/17  | 6/6    |        |       |             |
| 6. นายคุโณดม      |        |        |        |       |             |
| ธรรมาภรณ์พิลาศ ⁽⁵⁾ | 13/13  | 6/6    |        |       |             |
|                  |        |        |        |       |             |
| 7. นายประเสริฐ    |        |        |        |       |             |
| สัมนาวงศ์ ⁽⁶⁾      |        |        |        |       |             |
|                  |        |        |        |       |             |
| 8. นายปรีชา       |        |        |        |       |             |
| เศขรฤทธิ์⁽⁷⁾       |        |        |        |       |             |
|                  |        |        |        |       |             |
| 9. นางแน่งน้อย ณ   |        |        |        |       |             |
| ระนอง⁽⁸⁾         |        |        |        |       |             |
+------------------+--------+--------+--------+-------+-------------+

หมายเหตุ (1) นายรัฐ กิตติเวชโอสถ ได้รับแต่งตั้งเป็นประธานกรรมการแทนดร.ชัยวัฒน์
วิบูลย์สวัสดิ์ ตั้งแต่วันที่ 1 มีนาคม 2550

(2) นางสาวยิ่งลักษณ์ ชินวัตร เข้าดำรงตำแหน่งกรรมการ /
ประธานกรรมการบริหารแทนนางบุษบา ดามาพงศ์ ตั้งแต่วันที่ 1 มีนาคม 2549
และทำหน้าที่รักษาการในตำแหน่งกรรมการผู้อำนวยการที่ว่างตั้งแต่วันที่ 1 ธันวาคม 2549
(ปัจจุบันนางสาวยิ่งลักษณ์ ชินวัตร
ทำหน้าที่รักษาการในตำแหน่งประธานเจ้าหน้าที่บริหารแทนตำแหน่งกรรมการผู้อำนวยการ
เนื่องจากการเปลี่ยนแปลงโครงสร้างองค์กรของบริษัทฯ ซึ่งมีผลตั้งแต่วันที่ 9 มกราคม 2552)

(3) นายณัฏฐ์พัฒน์ เอื้อใจ เข้าดำรงตำแหน่งกรรมการแทนนางสาวปราณี เวชพฤกษ์พิทักษ์
ตั้งแต่วันที่ 20 มีนาคม 2549

(4) นายชานนท์ โชติวิจิตร เข้าดำรงตำแหน่งกรรมการแทนนายพงศ์กิจ สุทธพงศ์ ตั้งแต่วันที่ 1
มีนาคม 2549

(5) นายคุโณดม ธรรมภรณ์พิลาศ เข้าดำรงตำแหน่งกรรมการแทนนายสมพงศ์ นครศรี ตั้งแต่วันที่
20 มีนาคม 2549

(6) นายประเสริฐ สัมนาวงศ์ เข้าดำรงตำแหน่งกรรมการแทนนายกริช อัมโภชน์ ตั้งแต่วันที่ 31
มกราคม 2550

(7) นายปรีชา เศขรฤทธิ์ เข้าดำรงตำแหน่งกรรมการแทนดร.ชัยวัฒน์ วิบูลย์สวัสดิ์ ตั้งแต่วันที่ 26
มีนาคม 2550

(8) นางแน่งน้อย ณ ระนอง เข้าดำรงตำแหน่งกรรมการแทนนายสหัส ตันติคุณ ตั้งแต่วันที่ 7
พฤศจิกายน 2550

8.2 ค่าตอบแทนกรรมการและผู้บริหาร

บริษัทฯมีนโยบายในการกำหนดค่าตอบแทนให้กรรมการในลักษณะที่เทียบได้กับอุตสาหกรรม
สำหรับผู้บริหารการจ่ายค่าตอบแทนจะสอดคล้องกับผลการดำเนินงานของบริษัทฯ
และผลการปฏิบัติงานของผู้บริหารแต่ละท่านโดยในปี 2552 มีการจ่ายค่าตอบแทนดังนี้

1. ค่าตอบแทนที่เป็นตัวเงิน

  1.1 ค่าตอบแทนคณะกรรมการบริษัท สำหรับงวดสิ้นสุด 31 ธันวาคม 2552 เท่ากับ 6.29
  ล้านบาท เป็นค่าตอบแทนที่จ่ายให้กับประธานกรรมการ กรรมการ และกรรมการอิสระ

  (หน่วย : พันบาท )

  --------------------- ---------------- ----------------- ------------------- ---------------------------------
  รายชื่อกรรมการ          คณะกรรมการบริษัท   คณะกรรมการบริหาร   คณะกรรมการตรวจสอบ   คณะกรรมการสรรหาและกำหนดค่าตอบแทน

  1. นายรัฐ กิตติเวชโอสถ   2,180                                                  

  2. นายคุโณดม           450                                200                 40
  ธรรมาภรณ์พิลาศ                                                                 

  3. นายชานนท์ โชติวิจิตร   450                                160                 50

  4. นางเพ็ญโสม ดามาพงศ์  400              260                                   

  5. นายณัฏฐ์พัฒน์ เอื้อใจ    400              260                                   

  6. นายประเสริฐ สัมนาวงศ์ 400                                160                 

  7. นายปรีชา เศขรฤทธิ์    400                                                    40

  8. นางแน่งน้อย ณ ระนอง  400                                                    40

  รวม                   5,080            520               520                 170
  --------------------- ---------------- ----------------- ------------------- ---------------------------------

  * ค่าตอบแทน ประกอบด้วย เงินเดือน โบนัส และเบี้ยประชุม
  (ค่าตอบแทนนี้ไม่รวมค่าตอบแทนของกรรมการบริษัทในฐานะเป็นผู้บริหารของบริษัทฯจำนวน 1
  ท่าน)

  1.2 ค่าตอบแทนรวมของคณะผู้บริหาร จำนวน 6 ท่าน จำนวน 37.35 ล้านบาท ประกอบด้วย
  เงินเดือน โบนัส กองทุนสำรองเลี้ยงชีพ และ ผลตอบแทนอื่น

2. ค่าตอบแทนอื่น

บริษัทฯ มีโครงการออกและเสนอขายใบสำคัญแสดงสิทธิที่จะซื้อหุ้นสามัญของบริษัทฯ ให้แก่กรรมการ
และพนักงาน
โดยมีวัตถุประสงค์เพื่อเป็นแรงจูงใจและตอบแทนการปฏิบัติงานของกรรมการและพนักงาน
นอกจากนี้เพื่อให้บุคคลดังกล่าวมีความตั้งใจในการทำงานและเป็นแรงจูงใจให้กรรมการและพนักงานทำงานกับบริษัทฯต่อไปในระยะยาวและสร้างประโยชน์สูงสุดให้แก่บริษัทฯ
ณ สิ้นปี 2552 มีโครงการที่ดำเนินการแล้ว 5 โครงการรายละเอียดสรุปได้ดังนี้

จำนวนหน่วย จำนวนหน่วยคงเหลือ

โครงการ ESOP ครั้งที่ 1 ปี 2548 (ราคา 14.20 บาท) 5.3 ล้านหน่วย 10.7 ล้านหน่วย

(คิดเป็น 1.65% ของจำนวนหุ้นที่ออก และจำหน่ายได้แล้ว)

โครงการ ESOP ครั้งที่ 2 ปี 2549 (ราคา 16.98 บาท) 2.6 ล้านหน่วย 8.1 ล้านหน่วย

(คิดเป็น 0.81% ของจำนวนหุ้นที่ออก และจำหน่ายได้แล้ว)

โครงการ ESOP ครั้งที่ 3 ปี 2550 (ราคา 10.00 บาท) 2.7 ล้านหน่วย 5.4 ล้านหน่วย

(คิดเป็น 0.84% ของจำนวนหุ้นที่ออก และจำหน่ายได้แล้ว)

โครงการ ESOP ครั้งที่ 4 ปี 2551 (ราคา 15.09 บาท) 2.7 ล้านหน่วย 2.7 ล้านหน่วย

(คิดเป็น 0.84% ของจำนวนหุ้นที่ออก และจำหน่ายได้แล้ว)

โครงการ ESOP ครั้งที่ 5 ปี 2552 (ราคา 10.00 บาท) 2.7 ล้านหน่วย -

(คิดเป็น 0.84% ของจำนวนหุ้นที่ออก และจำหน่ายได้แล้ว)

-   ราคาการใช้สิทธิที่จะซื้อหุ้น : ราคาปิดของหุ้นของบริษัทฯ
    ที่ทำการซื้อขายในตลาดหลักทรัพย์แห่งประเทศไทย โดยเฉลี่ยถ่วงน้ำหนักในช่วงระยะเวลา 15
    วันทำการติดต่อกัน ก่อนวันที่คณะกรรมการมีมติให้เสนอวาระต่อที่ประชุมผู้ถือหุ้นเพื่อขออนุมัติ
    และเพื่อให้สอดคล้องกับ พ.ร.บ. บริษัทมหาชน จำกัด พ.ศ.2535 มาตรา 52
    หากราคาดังกล่าวต่ำกว่าราคามูลค่าหุ้น ที่จดทะเบียนไว้ ให้กำหนดราคาการใช้ สิทธิที่จะซื้อหุ้น
    ในราคาหุ้นละ 10 บาท (สิบบาท) เท่ากับราคามูลค่าหุ้นของบริษัท ฯ ที่จดทะเบียนไว้แทน
    (เป็นไปตามประกาศ สำนักงานคณะกรรมการกำกับหลักทรัพย์และตลาดหลักทรัพย์ ที่
    สจ.39/2551 ลว. 24 ธ.ค. 2551)

รายชื่อกรรมการและพนักงานของบริษัทฯที่ได้รับจัดสรรเกินกว่า 5% ของโครงการ

จำนวนที่จัดสรร คิดเป็น ร้อยละ

(หน่วย) ของโครงการ

1. นางสาวยิ่งลักษณ์ ชินวัตร 900,000 33.33

2. นายพรชัย ศรีประเสริฐ 175,000 6.48

3. ร.อ.กรี เดชชัย 175,000 6.48

4. นายอรรถพล สฤษฎิพันธาวาทย์ 175,000 6.48

8.3 การกำกับดูแลกิจการ

คณะกรรมการบริษัทมีการส่งเสริมให้เกิดการกำกับดูแลกิจการที่ดีอย่างต่อเนื่อง
เนื่องจากเห็นว่าเป็นสิ่งที่มีความจำเป็นต่อการดำเนินธุรกิจในระยะยาวและช่วยให้ผู้ลงทุนและสาธารณชนได้รับทราบและตรวจสอบการดำเนินงานของบริษัทฯ
ได้สะดวก รวดเร็ว และเท่าเทียมกัน
บริษัทฯให้ความสำคัญต่อการปฏิบัติตามนโยบายเกี่ยวกับการกำกับดูแลกิจการของบริษัทจดทะเบียนโดยเน้นในเรื่องสิทธิของผู้ถือหุ้น
การปฏิบัติต่อผู้ถือหุ้นอย่างเท่าเทียมกัน บทบาทของผู้มีส่วนได้เสีย
การเปิดเผยข้อมูลสารสนเทศและความโปร่งใส และความรับผิดชอบของคณะกรรมการ
และตั้งใจปฏิบัติตามนโยบายการกำกับดูแลกิจการ (Corporate Governance Policy)

บริษัทฯ เชื่อมั่นว่าระบบการบริหารจัดการที่ดี การมีคณะกรรมการบริษัทและผู้บริหารที่มีวิสัยทัศน์
มีความรับผิดชอบต่อหน้าที่ มีกลไกการควบคุม
การถ่วงดุลอำนาจและกระบวนการกำกับดูแลกิจการเป็นส่วนสำคัญและจำเป็นต่อการดำเนินธุรกิจให้เติบโตอย่างยั่งยืนซึ่งความสำเร็จในการดำเนินธุรกิจที่จะบรรลุตามภารกิจและวิสัยทัศน์ขององค์กรให้มีประสิทธิภาพและประสิทธิผล
โดยครอบคลุมหลักสำคัญดังต่อไปนี้

1.  คณะกรรมการบริษัท เน้นภาวะความเป็นผู้นำ วิสัยทัศน์ องค์ประกอบการแต่งตั้ง
    และความเป็นอิสระ โดยกำหนดคุณสมบัติ ขอบเขต อำนาจ หน้าที่และความรับผิดชอบ
    เพื่อให้เกิดการจัดการที่ดี

2.  การปฏิบัติต่อผู้ถือหุ้นและผู้มีส่วนได้เสียอย่างเท่าเทียมกัน

3.  มีการเปิดเผยสารสนเทศอย่างครบถ้วน เพียงพอ เชื่อถือได้
    และทันเวลาแก่ผู้ที่เกี่ยวข้องทุกฝ่าย

4.  สนับสนุนให้มีระบบการควบคุมภายใน การตรวจสอบภายใน และการบริหารความเสี่ยง
    เพื่อลดความเสี่ยงที่อาจเกิดขึ้น

5.  บริษัทฯ มีการกำหนดปรัชญาและจรรยาบรรณบริษัทฯ ให้กรรมการ ผู้บริหาร
    และพนักงานทุกระดับยึดถือและนำไปปฏิบัติเป็นแนวทางเดียวกัน

บริษัทฯ มีคู่มือนโยบายการกำกับดูแลกิจการตามแนวทางที่ตลาดหลักทรัพย์แห่งประเทศไทยกำหนด
และเปิดเผยอยู่ใน Website ของบริษัทฯเพื่อให้ผู้ถือหุ้นและนักลงทุนได้มีส่วนศึกษาและรับทราบ
โดยในส่วนการบริหารจัดการภายในองค์กรได้มีการจัดพิมพ์เป็นลายลักษณ์อักษรแจ้งผู้บริหารงานและพนักงานทุกคนทราบเพื่อสื่อสารให้ทุกคนในองค์กรเข้าใจและยึดถือปฏิบัติทั้งมีข้อมูลผ่าน
E-mail เพื่อเป็นแนวทางสำหรับการบริหารจัดการที่ดีและประชาสัมพันธ์กับพนักงานอย่างต่อเนื่อง

สิทธิของผู้ถือหุ้น

บริษัทฯ
มีหน่วยงานกำกับดูแลปฏิบัติตามนโยบายเพื่อดำเนินการประชุมผู้ถือหุ้นให้เป็นไปตามกฎหมายและแนวทางการประชุมผู้ถือหุ้น
ทั้งนี้ในการประชุมผู้ถือหุ้นบริษัทฯได้จัดส่งหนังสือเชิญประชุมพร้อมเอกสารประกอบวาระการประชุมอย่างเพียงพอให้ผู้ถือหุ้นศึกษาล่วงหน้าก่อนการประชุมมากกว่า
14 วันตามที่กฎหมายกำหนดทุกครั้ง รวมทั้งได้ระบุวัตถุประสงค์และยกเหตุผลประกอบ
พร้อมแสดงความเห็นของคณะกรรมการชุดย่อยและคณะกรรมการบริษัทเพื่อสนับสนุนการพิจารณาในแต่ละวาระอย่างชัดเจน
ในกรณีที่กฎหมายกำหนดให้วาระใดต้องใช้คะแนนเสียงจากผู้ถือหุ้นไม่น้อยกว่าจำนวนเท่าใด
หรือต้องไม่มีผู้ถือหุ้นออกเสียงคัดค้านมากกว่าจำนวนเท่าใด
วาระดังกล่าวจึงจะได้รับการอนุมัติจากที่ประชุมผู้ถือหุ้น บริษัทฯ
จะแจ้งให้ผู้ถือหุ้นทราบในหนังสือเชิญประชุมด้วยทุกครั้ง
เพื่อให้ผู้ถือหุ้นทราบถึงสิทธิของตนตามกฎหมาย
โดยไม่มีวาระซ่อนเร้นหรือเพิ่มเรื่องประชุมใดไว้ในวาระอื่นโดยไม่แจ้งให้ทราบล่วงหน้า
เว้นแต่กรณีจำเป็นเร่งด่วนที่ปรากฏภายหลังส่งหนังสือเชิญประชุมแล้ว
โดยฝ่ายเลขานุการบริษัทจะรับผิดชอบดำเนินการบันทึกการประชุมให้ถูกต้องครบถ้วนทุกวาระการประชุม
เพื่อให้ผู้ถือหุ้นใช้ตรวจสอบ

บริษัทฯ
สนับสนุนและส่งเสริมให้ผู้ถือหุ้นทุกคนเข้าร่วมการประชุมสามัญผู้ถือหุ้นประจำปีทุกครั้งเพื่อใช้สิทธิสอบถามข้อสงสัยเกี่ยวกับการประกอบธุรกิจของบริษัทฯ
ต่อคณะกรรมการ หากผู้ถือหุ้นคนใดไม่สามารถเข้าร่วมประชุมด้วยตนเองได้
ผู้ถือหุ้นดังกล่าวสามารถมอบฉันทะให้บุคคลอื่นเข้าร่วมประชุมแทนตนได้ ในการนี้ บริษัทฯ
ได้จัดเตรียมอากรแสตมป์สำหรับปิดหนังสือมอบฉันทะไว้บริการโดยไม่คิดค่าใช้จ่าย ทั้งนี้
เพื่อต้องการลดภาระการจัดหาอากรแสตมป์ของผู้ถือหุ้น

ในการประชุมผู้ถือหุ้น ผู้ถือหุ้นทุกรายมีสิทธิและความเท่าเทียมกันในการรับทราบสารสนเทศ
การแสดงความคิดเห็น และการตั้งคำถามใดๆ
ต่อคณะกรรมการบริษัทในเรื่องที่เกี่ยวข้องกับบริษัทตามระเบียบวาระการประชุมและเรื่องที่เสนอ
รวมทั้งได้แจ้งให้ผู้ถือหุ้นรับทราบสิทธิในการลงคะแนนและวิธีการออกเสียงลงคะแนนทุกครั้งก่อนเริ่มประชุม
โดยประธานที่ประชุมมีหน้าที่จัดสรรเวลาให้อย่างเหมาะสม
และส่งเสริมให้มีการแสดงความเห็นและซักถามในที่ประชุม ในการประชุมผู้ถือหุ้นทุกครั้ง บริษัทฯ
จะแจ้งรายชื่อกรรมการอิสระในหนังสือนัดประชุมจำนวน 2 ท่าน
เพื่อเป็นผู้รับมอบอำนาจออกเสียงแทนผู้ถือหุ้นที่ไม่สามารถเข้าร่วมประชุม
นอกจากนี้บริษัทฯยังอำนวยความสะดวกให้ผู้ถือหุ้นในทุกๆด้านโดยมีขั้นตอนที่ไม่ยุ่งยากหรือจำกัดโอกาสการศึกษาสารสนเทศของบริษัทฯ

คณะกรรมการบริษัทต้องจัดให้มีการประชุมผู้ถือหุ้นเป็นการประชุมสามัญประจำปีภายในสี่เดือนนับแต่วันสิ้นสุดของรอบปีบัญชีของบริษัท
และการประชุมผู้ถือหุ้นคราวอื่นให้เรียกว่าการประชุมวิสามัญ โดยจัดประชุมเพิ่มตามความจำเป็น

เลขานุการบริษัทมีหน้าที่ในการนัดหมาย จัดเตรียมเอกสารประกอบการประชุมให้เพียงพอ
และมอบให้บริษัท ศูนย์รับฝากหลักทรัพย์ (ประเทศไทย) จำกัด ซึ่งเป็นนายทะเบียนหุ้นของบริษัทฯ
เป็นผู้จัดส่งล่วงหน้าพร้อมหนังสือเชิญประชุมก่อนการประชุมให้มากกว่าวันที่กฎหมายกำหนดทุกครั้ง
เพื่อให้ผู้ถือหุ้นได้มีเวลาศึกษาข้อมูลก่อนวันประชุมผู้ถือหุ้นล่วงหน้า
และบริษัทฯยังดูแลผู้ถือหุ้นมากกว่าสิทธิตามกฎหมาย เช่น การให้ข้อมูลสำคัญที่เป็นปัจจุบันผ่าน
Website ของบริษัทฯ การจัดให้มีจดหมายข่าวถึงผู้ถือหุ้น การจัดให้ผู้ถือหุ้นเข้าเยี่ยมชมกิจการ
นอกจากนี้ ผู้ถือหุ้นสามารถ Download หนังสือเชิญประชุมพร้อมเอกสารประกอบการประชุมได้จาก
Website ของบริษัทคือ www.scasset.com ล่วงหน้าไม่น้อยกว่า 30 วันก่อนวันประชุม
ทั้งในรูปแบบภาษาไทยและภาษาอังกฤษ
ซึ่งเป็นข้อมูลเดียวกับข้อมูลที่บริษัทจะส่งให้ผู้ถือหุ้นในรูปแบบเอกสาร ทั้งนี้ ข้อมูลในหนังสือเชิญประชุม
บริษัทฯ
ได้แจ้งกฎเกณฑ์และวิธีการในการเข้าร่วมประชุมผู้ถือหุ้นให้ผู้ถือหุ้นทราบและมีข้อมูลในแต่ละวาระการประชุมเพียงพอต่อการตัดสินใจ

ในการประชุมผู้ถือหุ้นทุกครั้ง กรรมการบริษัททุกท่าน โดยเฉพาะอย่างยิ่งประธานกรรมการบริษัท
ประธานคณะกรรมการตรวจสอบ ประธานคณะกรรมการสรรหาและกำหนดค่าตอบแทน
และประธานคณะกรรมการบริหารความเสี่ยง รวมถึงผู้บริหารสูงสุดของบริษัททุกฝ่าย
และผู้สอบบัญชีรับอนุญาตของบริษัทฯ เข้าร่วมประชุมตั้งแต่เริ่มการประชุม โดยบริษัทฯ
จะกล่าวแนะนำตัวผู้บริหารต่อที่ประชุมผู้ถือหุ้น เพื่อตอบข้อซักถามของที่ประชุมผู้ถือหุ้น
ซึ่งในการประชุมผู้ถือหุ้นปี 2552 กรรมการบริษัททั้งหมด 9 คนได้เข้าร่วมประชุมโดยพร้อมเพรียงกัน
และในวันประชุมบริษัทฯไม่มีการแจกเอกสารที่มีข้อมูลสำคัญเพิ่มเติมในที่ประชุมผู้ถือหุ้นอย่างกะทันหันและไม่มีการเพิ่มวาระการประชุมหรือเปลี่ยนแปลงข้อมูลสำคัญโดยไม่ได้แจ้งให้ผู้ถือหุ้นทราบล่วงหน้า
รวมทั้งไม่จำกัดสิทธิในการเข้าร่วมประชุมผู้ถือหุ้นที่มาสาย
โดยประธานในที่ประชุมจัดสรรเวลาและเปิดโอกาสให้ผู้ถือหุ้นมีสิทธิและความเท่าเทียมกันในการได้รับความสะดวกในการแสดงความคิดเห็นและตั้งคำถามต่อคณะกรรมการบริษัทในเรื่องที่เกี่ยวข้องกับบริษัทฯเพื่อสามารถตรวจสอบการดำเนินงานของบริษัทฯ

ทั้งนี้ บริษัทฯ ได้เปิดโอกาสให้ผู้ถือหุ้นมีสิทธิเสนอเพิ่มวาระการประชุม โดยเมื่อวันที่ 5 มกราคม
2552 บริษัทฯ ได้เผยแพร่ข่าวถึงผู้ถือหุ้นผ่านระบบของตลาดหลักทรัพย์
(โดยมีรายละเอียดและหลักเกณฑ์ปรากฏที่ Website ของบริษัทฯ) และบริษัทฯ
ยังเปิดโอกาสให้ผู้ถือหุ้นสามารถส่งคำถามล่วงหน้ามายังบริษัทฯ ก่อนการประชุมได้อีกด้วย
รวมทั้งบริษัทฯ ได้บันทึกภาพการประชุมเผยแพร่บน Website ของบริษัท <www.scasset.com>
เพื่อให้บริการเผยแพร่แก่ผู้ถือหุ้นที่สนใจ
และบันทึกประเด็นซักถามและข้อคิดเห็นที่สำคัญไว้ในรายงานการประชุมทุกครั้ง
และบริษัทฯได้เผยแพร่รายงานการประชุมที่ Website ของบริษัท ภายใน 14
วันนับจากวันประชุมผู้ถือหุ้น

นอกจากนั้น
เพื่อให้การกำหนดสิทธิของผู้ถือหุ้นในการเข้าประชุมผู้ถือหุ้นและสิทธิของผู้ถือหุ้นในการรับเงินปันผลมีความชัดเจนและให้ผู้ถือหุ้นใช้สิทธิความเป็นผู้ถือหุ้นได้อย่างเต็มที่
การประชุมสามัญผู้ถือหุ้นประจำปี 2552 เมื่อวันที่ 22 เมษายน 2552 ที่ผ่านมา บริษัทฯ
จึงปรับเปลี่ยนกำหนดวันที่ผู้ถือหุ้นมีสิทธิเข้าร่วมประชุมผู้ถือหุ้นประจำปี
และวันกำหนดรายชื่อผู้ถือหุ้นผู้มีสิทธิรับเงินปันผลเป็นคนละวันกัน โดยบริษัทฯ
ได้กำหนดรายชื่อผู้ถือหุ้นที่มีมีสิทธิเข้าร่วมประชุมผู้ถือหุ้นประจำปี ในวันที่12 มีนาคม 2552
และให้รวบรวมรายชื่อตามมาตรา 225 ของพระราชบัญญัติหลักทรัพย์และตลาดหลักทรัพย์ พ.ศ.
2535 (ฉบับแก้ไขเพิ่มเติม) โดยวิธีปิดสมุดทะเบียนพักการโอนหุ้นในวันที่ 13 มีนาคม 2552
และกำหนดรายชื่อผู้ถือหุ้นที่มีสิทธิรับเงินปันผลในวันที่ 29 เมษายน 2552 และให้รวบรวมรายชื่อตาม
มาตรา 225 ของพระราชบัญญัติหลักทรัพย์และตลาดหลักทรัพย์ พ.ศ. 2535 (ฉบับแก้ไขเพิ่มเติม)
โดยวิธีปิดสมุดทะเบียนพักการโอนหุ้นในวันที่ 30 เมษายน 2552
ภายหลังจากที่ประชุมผู้ถือหุ้นได้อนุมัติการจ่ายเงินปันผลแล้วไม่น้อยกว่า 5 วัน โดยหลักเกณฑ์นี้บริษัทฯ
จะใช้เป็นแนวปฏิบัติตลอดไปเพื่อให้ผู้ถือหุ้นสามารถใช้สิทธิความเป็นผู้ถือหุ้นได้อย่างมีประสิทธิภาพสูงสุด

โดยในปี 2552 ที่ผ่านมา คณะกรรมการบริษัทจัดประชุมผู้ถือหุ้นหนึ่งครั้งเมื่อวันที่ 22 เมษายน 2552
ณ อาคารชินวัตรทาวเวอร์ 3 ถนนวิภาวดีรังสิต
ซึ่งมีรายละเอียดการเข้าร่วมประชุมผู้ถือหุ้นของคณะกรรมการบริษัทสะสมตั้งแต่ปี 2547 ดังนี้

+----------------------------+--------------------+--------------------+
| รายชื่อคณะกรรมการบริษัท        | จำนวนครั้งที่ร่วมประชุม  |                    |
|                            | /                  |                    |
|                            | จำนวนค             |                    |
|                            | รั้งที่มีสิทธิเข้าร่วมประชุม |                    |
+----------------------------+--------------------+--------------------+
|                            | การประชุมผู้ถือหุ้น ปี    | การประชุมผู้ถือหุ้น ปี    |
|                            | 2547 - 2552        | 2552               |
+----------------------------+--------------------+--------------------+
| 1. นายรัฐ กิตติเวชโอสถ ⁽¹⁾    | 6/6                | 1/1                |
|                            |                    |                    |
| 2. นางสาวยิ่งลักษณ์ ชินวัตร ⁽²⁾  | 4/4                | 1/1                |
|                            |                    |                    |
| 3. นางเพ็ญโสม ดามาพงศ์       | 6/6                | 1/1                |
|                            |                    |                    |
| 4. นายณัฏฐ์พัฒน์ เอื้อใจ ⁽³⁾     | 4/4                | 1/1                |
|                            |                    |                    |
| 5. นายชานนท์ โชติวิจิตร ⁽⁴⁾    | 4/4                | 1/1                |
|                            |                    |                    |
| 6. นายคุโณดม ธรรมาภรณ์พิลาศ   | 4/4                | 1/1                |
| ⁽⁵⁾                        |                    |                    |
|                            | 3/3                | 1/1                |
| 7. นายประเสริฐ สัมนาวงศ์ ⁽⁶⁾  |                    |                    |
|                            | 3/3                | 1/1                |
| 8. นายปรีชา เศขรฤทธิ์⁽⁷⁾      |                    |                    |
|                            | 2/2                | 1/1                |
| 9. นางแน่งน้อย ณ ระนอง⁽⁸⁾    |                    |                    |
+----------------------------+--------------------+--------------------+

หมายเหตุ (1) นายรัฐ กิตติเวชโอสถ ได้รับแต่งตั้งเป็นประธานกรรมการแทนดร.ชัยวัฒน์
วิบูลย์สวัสดิ์ ตั้งแต่วันที่ 1 มีนาคม 2550

(2) นางสาวยิ่งลักษณ์ ชินวัตร เข้าดำรงตำแหน่งกรรมการ /
ประธานกรรมการบริหารแทนนางบุษบา ดามาพงศ์ ตั้งแต่วันที่ 1 มีนาคม 2549
และทำหน้าที่รักษาการในตำแหน่งกรรมการผู้อำนวยการที่ว่างตั้งแต่วันที่ 1 ธันวาคม 2549
(ปัจจุบันนางสาวยิ่งลักษณ์ ชินวัตร
ทำหน้าที่รักษาการในตำแหน่งประธานเจ้าหน้าที่บริหารแทนตำแหน่งกรรมการผู้อำนวยการ
เนื่องจากการเปลี่ยนแปลงโครงสร้างองค์กรของบริษัทฯ ซึ่งมีผลตั้งแต่วันที่ 9 มกราคม 2552)

(3) นายณัฏฐ์พัฒน์ เอื้อใจ เข้าดำรงตำแหน่งกรรมการแทนนางสาวปราณี เวชพฤกษ์พิทักษ์
ตั้งแต่วันที่ 20 มีนาคม 2549

(4) นายชานนท์ โชติวิจิตร เข้าดำรงตำแหน่งกรรมการแทนนายพงศ์กิจ สุทธพงศ์ ตั้งแต่วันที่ 1
มีนาคม 2549

(5) นายคุโณดม ธรรมภรณ์พิลาศ เข้าดำรงตำแหน่งกรรมการแทนนายสมพงศ์ นครศรี ตั้งแต่วันที่
20 มีนาคม 2549

(6) นายประเสริฐ สัมนาวงศ์ เข้าดำรงตำแหน่งกรรมการแทนนายกริช อัมโภชน์ ตั้งแต่วันที่ 31
มกราคม 2550

(7) นายปรีชา เศขรฤทธิ์ เข้าดำรงตำแหน่งกรรมการแทนดร.ชัยวัฒน์ วิบูลย์สวัสดิ์ ตั้งแต่วันที่ 26
มีนาคม 2550

(8) นางแน่งน้อย ณ ระนอง เข้าดำรงตำแหน่งกรรมการแทนนายสหัส ตันติคุณ ตั้งแต่วันที่ 7
    พฤศจิกายน 2550

การปฏิบัติต่อผู้ถือหุ้นอย่างเท่าเทียมกัน

บริษัทฯได้เปิดโอกาสให้ผู้ถือหุ้นทุกคนแม้เป็นผู้ถือหุ้นรายย่อยมีจำนวนหุ้นรวมกันเพียงร้อยละ 0.016
(50,000 หุ้น)
มีสิทธิเสนอชื่อผู้ที่มีคุณสมบัติเหมาะสมที่จะได้รับการแต่งตั้งเป็นกรรมการล่วงหน้าก่อนการประชุม
โดยเมื่อวันที่ 5 มกราคม 2552 ได้เผยแพร่จดหมายถึงผู้ถือหุ้นผ่านระบบของตลาดหลักทรัพย์
(โดยมีรายละเอียดและหลักเกณฑ์ปรากฏที่ Website ของบริษัทฯ)
ทั้งนี้หากผู้ถือหุ้นไม่สามารถเข้าร่วมประชุมได้ด้วยตนเอง
ผู้ถือหุ้นอาจมอบฉันทะให้บุคคลอื่นหรือมอบฉันทะให้กรรมการอิสระของบริษัทคนใดคนหนึ่งจากสองคนที่บริษัทเสนอชื่อไว้
เป็นผู้เข้าร่วมประชุมแทน
โดยมีเอกสารและหลักฐานรวมทั้งคำแนะนำขั้นตอนการมอบฉันทะที่ไม่ยุ่งยากซับซ้อน

เพื่อป้องกันความขัดแย้งทางผลประโยชน์
เป็นนโยบายของบริษัทฯที่ห้ามไม่ให้ผู้ถือหุ้นรายใหญ่กรรมการ ผู้บริหาร
และพนักงานใช้โอกาสจากการเป็นผู้ถือหุ้นรายใหญ่ กรรมการ ผู้บริหาร หรือพนักงานในบริษัท
แสวงหาผลประโยชน์ส่วนตัวหรือของครอบครัวหรือบุคคลใกล้ชิด
ไม่ว่าจะเป็นด้านการเงินหรือด้านอื่นใดก็ตาม
หลีกเลี่ยงการทำรายการที่เกี่ยวโยงกับตนเองยกเว้นในกรณีที่จำเป็นเพื่อประโยชน์ของบริษัทฯ
ภายใต้หลักเกณฑ์และระเบียบข้อบังคับที่ตลาดหลักทรัพย์แห่งประเทศไทยกำหนด
ไม่ประกอบธุรกิจส่วนตัวใดๆที่มีผลกระทบต่อการปฏิบัติหน้าที่และเวลาทำงานของบริษัทฯหรือทำธุรกิจใดๆ
กับบริษัทฯ ในนามส่วนตัว ครอบครัว หรือนิติบุคคลใดๆที่ตนมีส่วนได้เสีย
หรือการประกอบกิจการใดอันเป็นการแข่งขันกับธุรกิจของบริษัทฯ
ทั้งนี้รวมถึงการขอความร่วมมือโดยควรหลีกเลี่ยงหรืองดการซื้อขายหลักทรัพย์ของบริษัทในช่วงระยะเวลา
1 เดือนก่อนการเปิดเผยงบการเงินแก่สาธารณชน
ทั้งนี้เพื่อเป็นการป้องกันไม่ให้นำข้อมูลไปใช้ในทางมิชอบจึงกำหนดเป็นข้อปฏิบัติสำหรับกรรมการ
ผู้บริหาร และพนักงานของบริษัทตามนโยบายการกำกับดูแลกิจการที่กำหนดขึ้น
และถ้ารายการที่อาจมีความขัดแย้งทางผลประโยชน์และรายการที่เกี่ยวโยงกัน
คณะกรรมการบริษัทจะพิจารณาความเหมาะสมอย่างรอบคอบทุกครั้งรวมทั้งปฏิบัติตามหลักเกณฑ์ของตลาดหลักทรัพย์
โดยราคาและเงื่อนไขเสมือนทำรายการกับบุคคลภายนอก (Arm’s Length Basis)
และได้เปิดเผยรายละเอียดมูลค่ารายการ คู่สัญญา
เหตุผลหรือความจำเป็นไว้ในรายงานประจำปีแล้ว
รวมทั้งได้กำหนดให้สำนักตรวจสอบภายในและคณะกรรมการตรวจสอบเป็นผู้ดูแลและจัดการแก้ไขปัญหาความขัดแย้งทางผลประโยชน์ดังกล่าว

บทบาทของผู้มีส่วนได้เสีย

บริษัทฯ ให้ความสำคัญต่อสิทธิของผู้มีส่วนได้เสียทุกกลุ่ม และมีนโยบายที่จะดูแลให้ความมั่นใจ
โดยจัดให้ลำดับความสำคัญแก่ผู้มีส่วนได้เสียทั้งภายในและภายนอก เช่น ผู้ถือหุ้น พนักงาน ผู้บริหาร
ลูกค้า คู่ค้า เจ้าหนี้ ตลอดจนสาธารณชนและสังคมโดยรวมอย่างเหมาะสม
โดยดูแลให้สิทธิดังกล่าวได้รับความคุ้มครองและปฏิบัติอย่างเป็นธรรม
และผู้มีส่วนได้เสียสามารถแจ้งเบาะแสหรือข้อร้องเรียนได้ที่หน่วยงานนักลงทุนสัมพันธ์
เนื่องจากบริษัทฯ ตระหนักถึงแรงสนับสนุนจากผู้มีส่วนได้เสียในกลุ่มต่างๆ ตามบทบาทและหน้าที่
เพื่อให้กิจการของบริษัทฯ
ดำเนินไปด้วยดีมีความมั่นคงและตอบสนองผลประโยชน์ที่เป็นธรรมแก่ทุกฝ่ายซึ่งมีการเปิดเผยบทบาทของบริษัทฯที่มีต่อลูกค้า
พนักงาน คู่ค้า ผู้ถือหุ้น คู่แข่งทางการค้าและสังคมส่วนรวม
โดยกำหนดไว้ในคู่มือนโยบายการกำกับดูแลกิจการ พ.ศ.2548 หมวดที่ 5
ปรัชญาและจรรยาบรรณของบริษัทฯ สรุปได้ดังนี้

  ผู้ถือหุ้น บริษัทฯ
  มุ่งมั่นในการเป็นตัวแทนที่ดีของผู้ถือหุ้นในการดำเนินธุรกิจบนพื้นฐานของความซื่อสัตย์สุจริตและจริยธรรมอันดีงาม
  ด้วยความพยายามที่จะพัฒนากิจการให้มีความเจริญเติบโต มั่นคง
  ปฏิบัติตามพันธะกิจที่ให้ไว้กับผู้ถือหุ้น เพื่อสร้างความพึงพอใจสูงสุด
  โดยคำนึงถึงการสร้างผลตอบแทนที่ดีให้กับผู้ถือหุ้นอย่างต่อเนื่อง เสมอภาค
  รวมทั้งเปิดเผยข้อมูลอย่างโปร่งใส และเชื่อถือได้ต่อผู้ถือหุ้น ซึ่งมีแนวปฏิบัติดังนี้

1.  ปฏิบัติหน้าที่ด้วยความซื่อสัตย์สุจริต ตลอดจนตัดสินใจดำเนินการใดๆ ด้วยจิตอันบริสุทธิ์
    ด้วยความระมัดระวัง รอบคอบ และเป็นธรรมต่อผู้ถือหุ้นรายใหญ่และรายย่อย
    เพื่อประโยชน์สูงสุดของผู้ถือหุ้นโดยรวม

2.  จัดการดูแลไม่ให้สินทรัพย์ของบริษัทเสื่อมค่าหรือสูญหายโดยมิชอบ

3.  รายงานสถานภาพของบริษัทโดยแจ้งให้ผู้ถือหุ้นทุกรายทราบอย่างสม่ำเสมอ เท่าเทียมกัน
    และครบถ้วนตามความเป็นจริงในปัจจุบันและแนวโน้มในอนาคตของบริษัททั้งที่เป็นด้านบวกและด้านลบ
    และเปิดโอกาสให้ผู้ถือหุ้นมีสิทธิเสนอเพิ่มวาระการประชุมหรือผู้ที่มีคุณสมบัติเหมาะสมที่จะได้รับการแต่งตั้งเป็นกรรมการ
    ล่วงหน้าก่อนการประชุมได้ผ่านทาง Website ของบริษัทและบริษัทได้มีการประชาสัมพันธ์ผ่าน
    Website
    ของบริษัทอย่างสม่ำเสมอเพื่อเรียนเชิญผู้ถือหุ้นที่สนใจสามารถแสดงความจำนงเข้าเยี่ยมชมโครงการตามความเหมาะสม

4.  บริหาร จัดการ เพื่อให้บริษัทมีขีดความสามารถสูงในการดำเนินการ
    ให้บรรลุวัตถุประสงค์ของบริษัททั้งในระยะสั้นและระยะยาว
    ได้อย่างมีประสิทธิภาพและมีประสิทธิผล และมีความสามารถในการแข่งขัน

5.  ดูแลไม่ให้กรรมการผู้บริหาร และพนักงาน แสวงหาผลประโยชน์ส่วนตัว หรือของครอบครัว
    หรือบุคคลใกล้ชิด จากข้อมูลใดๆ ที่มีสาระสำคัญของบริษัท ซึ่งยังไม่ได้เปิดเผยต่อสาธารณชน
    นำไปเปิดเผยต่อบุคคลภายนอก และ/หรือดำเนินการใดๆ
    ในลักษณะที่อาจก่อให้เกิดความขัดแย้งทางผลประโยชน์กับบริษัท

  ลูกค้า บริษัทฯ
  มีนโยบายเกี่ยวกับการปฏิบัติที่เป็นธรรมและรับผิดชอบต่อลูกค้าไว้อย่างชัดเจนเป็นรูปธรรมและเปิดเผยให้เป็นที่ทราบกัน
  คือ มีความมุ่งมั่นที่จะสร้างความพึงพอใจและความมั่นใจให้กับลูกค้า
  ซึ่งมีผลต่อความสำเร็จของธุรกิจ
  บริษัทฯจึงพยายามแสวงหาวิธีการที่จะสนองความต้องการของลูกค้าให้มีประสิทธิภาพและมีประสิทธิผลอยู่ตลอดเวลา
  เพื่อรักษาความสัมพันธ์ที่ดีในระยะยาว จึงได้กำหนดแนวทางปฏิบัติไว้ดังนี้

  1. ด้านสินค้าและบริการ

1.  ส่งมอบสินค้าและบริการที่มีคุณภาพ
    ตรงตามหรือสูงกว่าความคาดหมายของลูกค้าในราคาที่เป็นธรรม

2.  ให้ข้อมูลข่าวสารที่ถูกต้อง เพียงพอ และทันต่อเหตุการณ์แก่ลูกค้า
    เพื่อป้องกันมิให้ลูกค้าเข้าใจผิดเกี่ยวกับคุณภาพ ปริมาณ หรือเงื่อนไขใดๆ
    ของสินค้าหรือบริการนั้นๆ โดยไม่บิดเบือนข้อเท็จจริง

3.  ติดต่อกับลูกค้าด้วยความสุภาพ มีประสิทธิภาพ เป็นที่ไว้วางใจของลูกค้า
    จัดให้มีระบบและกระบวนการที่ให้ลูกค้าสามารถร้องเรียนได้อย่างเหมาะสม
    รวมทั้งให้มีความรวดเร็วในการสนองตอบต่อความต้องการของลูกค้า
    และจะดำเนินการอย่างถึงที่สุดเพื่อให้ลูกค้าได้รับความพึงพอใจสูงสุด

  2. ด้านการรักษาข้อมูลของลูกค้า

  กรรมการ ผู้บริหาร และพนักงานทุกระดับ
  จะรักษาความลับของลูกค้าและไม่นำไปใช้เพื่อประโยชน์ของตนเองหรือผู้เกี่ยวข้องโดยมิชอบ
  และจะไม่เปิดเผยข้อมูลของลูกค้า โดยไม่ได้รับอนุญาตจากลูกค้าหรือจากผู้มีอำนาจของบริษัทก่อน
  เว้นแต่เป็นข้อมูลที่ต้องเปิดเผยต่อบุคคลภายนอกที่เกี่ยวข้องเพื่อชี้แจงหรือดำเนินการในทางกฎหมาย
  และปัจจุบันบริษัทมีระบบ CRM (Customer Relation Management)
  เพื่อให้เข้าถึงสารสนเทศและความต้องการของลูกค้าให้มากที่สุด

  และมีกิจกรรมร่วมกับลูกค้าอย่างสม่ำเสมอ โดยไม่คิดมูลค่า เช่น

-   จัดกิจกรรมในโครงการให้ลูกบ้าน เช่น ทำบุญตักบาตรตอนเช้า และตรวจสุขภาพเบื้องต้น
    จัดปาร์ตี้ ซึ่งทำให้ลูกบ้านได้มีการพบปะพูดคุยเพื่อสร้างชุมชนคุณภาพของตนเอง

-   กิจกรรมครอบครัวสัมพันธ์ให้กับลูกบ้านในงาน SC Funny Family On Tour ณ คำแสด
    ริวเวอร์แคว รีสอร์ท จ.กาญจนบุรี

-   ชวนลูกค้าผู้เช่าอาคารร่วมบริจาคผ้าห่ม เสื้อกันหนาว อุปกรณ์การเรียนการสอน
    คอมพิวเตอร์ใช้แล้ว เครื่องอุปโภคบริโภค ในโครงการ “ช่วยน้อง...ที่น้ำหนาว” ณ
    วัดเจริญธรรมสามัคคี จ.เพชรบูรณ์, จัดโครงการ “ตักบาตรทำดี ถวายแด่พ่อหลวง” และ
    “พิธีลงนามถวายพระพร”

-   จัดกิจการการกุศล โดยร่วมกับผู้เช่าอาคารและพนักงานบริษัทมีส่วนร่วม
    ด้วยการบริจาคโลหิตให้กับสภากาชาดไทย
    เพื่อร่วมเฉลิมพระเกียรติพระบาทสมเด็จพระเจ้าอยู่หัวฯ
    เนื่องในวโรกาสมหามงคลเฉลิมพระชนพรรษา 83 พรรษา
    และถวายเป็นพระราชกุศลในโครงการ “ทำดีถวายพ่อ”

  พนักงาน พนักงานถือเป็นทรัพยากรอันมีค่าสูงสุด เป็นปัจจัยสำคัญต่อความสำเร็จของบริษัทฯ
  จึงมุ่งพัฒนา เสริมสร้างวัฒนธรรมองค์กรและบรรยากาศการทำงานที่ดี
  รวมทั้งส่งเสริมการทำงานเป็นทีม และมีการปฏิบัติต่อพนักงานบนพื้นฐานของคุณธรรม
  โดยยึดหลักปฏิบัติดังนี้

1.  ปฏิบัติต่อพนักงานด้วยความสุภาพ และให้ความเคารพต่อความเป็นปัจเจกชน

2.  ให้โอกาสและผลตอบแทนที่เป็นธรรมต่อพนักงาน
    ให้สวัสดิการแก่พนักงานและมีกิจกรรมสำหรับพนักงาน เช่น จัดงานปีใหม่ และงาน SC SPORT
    DAY สำหรับบุตรหลานพนักงาน เช่น มอบทุนการศึกษาบุตรพนักงาน เป็นประจำทุกปี
    และจัดโครงการ SC Kids ปีละ 2 ครั้ง โดยปี 2552 มีชื่อโครงการ
    “ตะลุยโลกแห่งความสนุก” และจัด “โครงการแบ่งของให้น้องใช้”
    เพื่อให้ผู้บริหารและพนักงานร่วมแบ่งปันสิ่งของ อุปกรณ์การเรียน ของเล่น
    ให้กับลูกเพื่อนพนักงานด้วยกัน เป็นต้น

3.  การแต่งตั้งและโยกย้าย รวมถึงการให้รางวัลและการลงโทษพนักงาน
    กระทำด้วยความสุจริตใจ และตั้งอยู่บนพื้นฐานของความรู้ ความสามารถ
    ความเหมาะสมของพนักงาน และระเบียบข้อบังคับของบริษัท

4.  รับฟังความคิดเห็นและข้อเสนอแนะบนพื้นฐานความรู้ทางวิชาชีพของพนักงาน

5.  ให้ความสำคัญต่อการพัฒนาความรู้ ความสามารถของพนักงาน
    โดยให้โอกาสอย่างทั่วถึงและสม่ำเสมอ
    โดยมีการพัฒนาฝึกอบรมพนักงานอย่างต่อเนื่องทั้งภายในและภายนอกบริษัท เช่น
    ให้ความรู้ที่เกี่ยวข้องกับพนักงานในด้านกฎหมายหรือสวัสดิการต่างๆ

6.  ดูแลรักษาสภาพแวดล้อมในการทำงานให้มีความปลอดภัยต่อชีวิตและทรัพย์สินของพนักงานอยู่เสมอ
    โดยในคู่มือพนักงานจะกำหนดเป็นนโยบายอย่างชัดเจนและเป็นรูปธรรมเกี่ยวกับการดูแลเรื่องความปลอดภัย
    สวัสดิการ และสิทธิประโยชน์ของพนักงาน เช่น กองทุนสำรองเลี้ยงชีพ การรักษาพยาบาล
    เงินค่าครองชีพพิเศษสำหรับพนักงานที่มีรายได้น้อย การตรวจสุขภาพประจำปี
    เงินช่วยเหลือสมรส เงินช่วยเหลืองานศพ เงินช่วยเหลือกรณีพนักงานประสบภัยพิบัติ
    ประกันชีวิติ-อุบัติเหตุ ฯลฯ ซึ่งพนักงานสามารถเข้าดูข้อมูลได้ที่ Website
    ภายในของบริษัทโดยในปี 2552 บริษัทมีกิจกรรมเพื่อส่งเสริมสุขภาพพนักงานในโครงการ
    “พันธกิจพิชิตพุง” ชิงรางวัล ผลักดันให้พนักงานเห็นความสำคัญในการรักษาสุขภาพตนเอง
    บริษัทยังให้ความสำคัญในการสนับสนุนการจัดตั้งชมรมต่างๆ ตามความสนใจของพนักงาน

7.  ยึดมั่นปฏิบัติตามกฎหมายและข้อบังคับต่างๆ ที่เกี่ยวข้องกับพนักงานอย่างเคร่งครัด

  เจ้าหนี้ บริษัทฯ ให้ความสำคัญต่อการรักษาและปฏิบัติตามเงื่อนไขที่มีต่อเจ้าหนี้อย่างเคร่งครัด

  คู่ค้า บริษัทฯ
  กำหนดนโยบายและแผนการปฏิบัติงานที่คัดเลือกและปฏิบัติต่อคู่ค้าอย่างเสมอภาคและเป็นธรรม
  โดยคำนึงถึงชื่อเสียงความถูกต้องตามกฎหมาย ระเบียบข้อบังคับและประเพณีปฏิบัติที่สำคัญ
  รวมทั้งปฏิบัติตามพันธะสัญญากับคู่ค้า โดยยึดหลักปฏิบัติดังนี้

1.  ให้ข้อมูลที่เป็นจริง และรายงานที่ถูกต้อง

2.  ไม่เรียก ไม่รับ หรือจ่ายผลประโยชน์ใดๆ ที่ไม่สุจริตในทางการค้ากับคู่ค้า

3.  ปฏิบัติตามเงื่อนไขต่างๆ ที่ตกลงกันไว้อย่างเคร่งครัด

4.  กรณีที่ไม่สามารถปฏิบัติตามเงื่อนไขข้อใดได้ ต้องรีบแจ้งลูกค้า
    เพื่อร่วมกันพิจารณาหาแนวทางแก้ไขบนพื้นฐานความสัมพันธ์ทางธุรกิจ

  มีการจัดให้มีการประชุมผู้รับเหมางานสร้างบ้านแนวราบเป็นประจำทุกปี
  และให้โอกาสกับคู่ค้ารายใหม่อยู่เสมอ และสร้างความสัมพันธ์อันดีกับคู่ค้า เช่น จัดกิจกรรมกอล์ฟ
  และกิจกรรม “Exclusive Dinner with CEO SC ASSET”
  เพื่อเชื่อมความสัมพันธ์อันดีและแลกเปลี่ยนความคิดเห็นระหว่างกัน เป็นต้น

  คู่แข่งทางการค้า บริษัทฯ
  มีนโยบายจะปฏิบัติต่อคู่แข่งทางการค้าให้สอดคล้องกับหลักสากลภายใต้กรอบแห่งกฎหมายที่เกี่ยวกับหลักปฏิบัติการแข่งขันทางการค้า
  โดยมีแนวทางการปฏิบัติดังนี้

1.  ประพฤติปฏิบัติภายใต้กรอบกติกาของการแข่งขันที่ยอมรับกันโดยทั่วไป

2.  สนับสนุนและส่งเสริมการค้าเสรี เป็นธรรม ไม่ผูกขาด หรือกำหนดให้คู่ค้าต้องทำ
    การค้ากับบริษัทเท่านั้น

3.  ไม่ละเมิดความลับหรือแสวงหาข้อมูลที่เป็นความลับทางการค้าของคู่แข่งด้วยวิธีที่ไม่สุจริต
    หรือผิดกฎหมาย หรือขัดต่อจริยธรรม

4.  ไม่ทำลายชื่อเสียงของคู่แข่งทางการค้าด้วยการกล่าวหาในทางร้าย

  ชุมชน/สังคม/สิ่งแวดล้อม บริษัทฯ มีนโยบายในเรื่องการดูแลรักษาสิ่งแวดล้อม
  และมีแนวปฏิบัติที่เป็นรูปธรรม
  โดยมีมาตรการและวิธีปฏิบัติภายในองค์กรที่แสดงถึงความรับผิดชอบต่อสิ่งแวดล้อม
  โดยที่จะดำเนินธุรกิจที่เป็นประโยชน์ต่อเศรษฐกิจและสังคม
  ให้ความสำคัญกับการดูแลรักษาสิ่งแวดล้อม สาธารณประโยชน์และคุณภาพชีวิตที่ดีต่อสังคมไทย
  ด้วยการมีส่วนร่วมพัฒนาชุมชนและตอบแทนกลับคืนสู่สังคม ในปี 2552 บริษัทฯมีกิจกรรม เช่น

-   จัดกิจกรรม Birthday Activity ให้พนักงานร่วมทำกิจกรรมวันคล้ายวันเกิดในทุกๆ 2
    เดือนโดยมีการบริจาคเครื่องอุปโภคบริโภคและยารักษาโรคให้กับมูลนิธิสงเคราะห์เด็กของสภากาชาดไทย,
    ศูนย์บริรักษ์พันธุ์เต่าทะเล กองทัพเรือสัตหีบ จ.ชลบุรี, สถานเลี้ยงเด็กกำพร้า วัดโบสถ์วรดิตถ์
    จ.อ่างทอง, ร่วมกิจกรรมปลูกป่า ณ สวนป่าเกดน้อมเกล้า จ.สมุทรปราการ, ปลูกปะการัง ณ
    ฐานทัพเรือสัตหีบ จ.ชลบุรี, ร่วมเพาะชำกล้าไม้และเลี้ยงอาหารช้าง
    เพื่อร่วมฟื้นฟูป่าไม้และแหล่งธรรมชาติของช้าง ณ ศูนย์กิจกรรมช้างไทยเพื่อการอนุรักษ์
    จ.นครราชสีมา เป็นต้น

-   มอบเงินสนับสนุนให้กับมูลนิธิดวงตะวัน
    เพื่อนำไปสนับสนุนการซื้อเครื่องมือการแพทย์และเพื่อประโยชน์ในด้านการวิจัย
    ให้กับโรงพยาบาลภูมิพล

-   สนับสนุนเงินบริจาค หรือของรางวัลการออกร้าน ณ งานกาชาดประจำปี 2552
    ผ่านสภาสังคมสงเคราะห์, ด้านการศึกษาผ่านมูลนิธิไทยรัฐ,
    เพื่อสาธารณกุศลผ่านมูลนิธิแสง-ไซ้กี, โครงการตู้อักษรซ่อนปัญหาผ่านมูลนิธิ ดร.โกวิท
    วรพิพัฒน์ และโครงการปันน้ำใจสู่ 9 โรงเรียน เป็นต้น

-   เปิดโอกาสให้มีการเข้าศึกษาดูงานโครงการต่างๆ ของบริษัทและบริษัทในเครือ เช่น
    สื่อมวลชน, นักวิเคราะห์หลักทรัพย์ และสถาบันการเงิน เป็นต้น

ผู้ถือหุ้นและผู้มีส่วนได้เสียสามารถติดต่อขอข้อมูลต่างๆได้จากหน่วยงานนักลงทุนสัมพันธ์
และการเปิดเผยข้อมูลผ่านทาง Website บริษัทฯ ซึ่งมีความถูกต้อง ครบถ้วน โปร่งใส

(โปรดดูรายละเอียดในหัวข้อ “การเปิดเผยสารสนเทศและความโปร่งใส”)

การเปิดเผยข้อมูลสารสนเทศและความโปร่งใส

บริษัทฯ
ให้ความสำคัญในการกำกับดูแลกิจการและมีการกำหนดนโยบายที่ชัดเจนเกี่ยวกับการสื่อสารกับผู้ที่เกี่ยวข้องทุกฝ่าย
โดยเฉพาะกับบุคคลภายนอก
ซึ่งนโยบายการกำกับดูแลกิจการของบริษัทได้รับการอนุมัติจากที่ประชุมจากคณะกรรมการบริษัท
ในการปฏิบัติงานของคณะกรรมการชุดย่อยของบริษัท ได้แก่ คณะกรรมการบริหาร
คณะกรรมการตรวจสอบ คณะกรรมการสรรหาและกำหนดค่าตอบแทน
และคณะกรรมการบริหารความเสี่ยง บริษัทฯได้มีการกำหนดบทบาทและหน้าที่ความรับผิดชอบ
รวมทั้งรายละเอียดของกรรมการไว้ (โปรดดูรายละเอียดในหัวข้อ “คณะกรรมการ”)
และเปิดเผยการปฏิบัติงานในปีที่ผ่านมาไว้ในรายงานของคณะกรรมการชุดย่อยแต่ละคณะ
รวมทั้งมีการเปิดเผยข้อมูลตามข้อกำหนดของการเป็นบริษัทจดทะเบียนโดยครบถ้วน
และกำหนดให้กรรมการและผู้บริหารต้องรายงานการซื้อ-ขายหุ้นของบริษัทให้ทราบทุกครั้งที่มีการประชุมคณะกรรมการบริษัท

บริษัทฯ ได้กำหนดนโยบายค่าตอบแทนกรรมการไว้อย่างชัดเจนและโปร่งใส
โดยค่าตอบแทนอยู่ในระดับเดียวกับอุตสาหกรรมและสูงเพียงพอที่จะดูแลและรักษากรรมการที่มีคุณสมบัติที่ต้องการและได้ขออนุมัติจากที่ประชุมผู้ถือหุ้นแล้ว
โดยคณะกรรมการสรรหาและกำหนดค่าตอบแทนเป็นผู้พิจารณาและนำเสนอจำนวนค่าตอบแทนที่เหมาะสมต่อคณะกรรมการ
สำหรับผู้บริหารการจ่ายค่าตอบแทนจะสอดคล้องกับผลการดำเนินงานของบริษัทและผลการปฏิบัติงานของผู้บริหารแต่ละท่าน

คณะกรรมการบริษัท เอสซี แอสเสท คอร์ปอเรชั่น จำกัด (มหาชน)
เป็นผู้รับผิดชอบต่องบการเงินและงบการเงินรวมของบริษัทฯและบริษัทย่อย
รวมถึงข้อมูลสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอและใช้ดุลยพินิจอย่างระมัดระวังและประมาณการที่ดีที่สุดในการจัดทำรวมทั้งให้มีการเปิดเผยข้อมูลที่สำคัญอย่างเพียงพอในหมายเหตุประกอบงบการเงินเพื่อให้เป็นประโยชน์ต่อผู้ถือหุ้นและนักลงทุนทั่วไปอย่างโปร่งใส

คณะกรรมการบริษัทได้จัดให้มีระบบการควบคุมภายในและให้มีการดำรงรักษาไว้ซึ่งระบบการบริหารความเสี่ยงที่เหมาะสมและมีประสิทธิผล
เพื่อให้มั่นใจได้อย่างมีเหตุผลว่าข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สินตลอดจนเพื่อไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ในการนี้คณะกรรมการบริษัทได้แต่งตั้งคณะกรรมการตรวจสอบ
เพื่อทำหน้าที่สอบทานนโยบายการบัญชีและคุณภาพของรายงานทางการเงิน
สอบทานระบบการควบคุมภายในและการตรวจสอบภายใน ตลอดจนระบบการบริหารความเสี่ยง
โดยความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

งบการเงินและงบการเงินรวมของบริษัทฯ และบริษัทย่อยได้รับการตรวจสอบโดยผู้สอบบัญชีของบริษัท
คือ บริษัทสำนักงาน เอ เอ็ม ซี จำกัด ซึ่งมีความเป็นอิสระ
มีคุณสมบัติที่ได้รับการยอมรับและเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
ในการตรวจสอบนั้นทางคณะกรรมการบริษัทได้สนับสนุนข้อมูลและเอกสารต่างๆเพื่อให้ผู้สอบบัญชีสามารถตรวจสอบและแสดงความเห็นได้ตามมาตรฐานการสอบบัญชีโดยความเห็นของผู้สอบบัญชีได้ปรากฏในรายงานของผู้สอบบัญชีซึ่งแสดงไว้ในรายงานประจำปีแล้ว

คณะกรรมการบริษัทมีความเห็นว่าระบบการควบคุมภายในของบริษัทโดยรวมอยู่ในระดับที่น่าพอใจและสามารถสร้างความเชื่อมั่นอย่างมีเหตุผลได้ว่า
งบการเงินและงบการเงินรวมของ บริษัท เอสซี แอสเสท คอร์ปอเรชั่น จำกัด (มหาชน)
และบริษัทย่อย สำหรับปีสิ้นสุด วันที่ 31 ธันวาคม 2552 มีความเชื่อถือได้
โดยถือปฏิบัติตามมาตรฐานการบัญชีที่รับรองทั่วไปและปฏิบัติถูกต้องตามกฎหมายและระเบียบกฎเกณฑ์ที่เกี่ยวข้อง

บริษัทฯ
ให้ความสำคัญในการให้ความสะดวกแก่ผู้ลงทุนและผู้ที่เกี่ยวข้องต่อการเปิดเผยข้อมูลที่มีความถูกต้อง
ครบถ้วน โปร่งใส ทั่วถึง เท่าเทียมกันและทันเวลาอย่างสม่ำเสมอ ทั้งข้อมูลทางการเงิน
ผลการดำเนินงาน และข้อมูลอื่นใด เพื่อให้นักลงทุนและผู้ที่เกี่ยวข้องได้ใช้ประกอบการตัดสินใจลงทุน
โดยผ่านช่องทางและสื่อการเผยแพร่ข้อมูลต่างๆ ของตลาดหลักทรัพย์แห่งประเทศไทย สื่อมวลชน
ตลอดจนผ่านทาง Website ของบริษัท ซึ่งมีทั้งภาษาไทยและภาษาอังกฤษ
และมีหน่วยงานนักลงทุนสัมพันธ์ (Investor Relations) ซึ่งมีแผนงานนักลงทุนสัมพันธ์ล่วงหน้า
เพื่อให้บริการข้อมูลข่าวสาร ประชาสัมพันธ์กิจกรรมต่างๆของบริษัทที่เป็นประโยชน์ให้ ผู้ลงทุน
ผู้ถือหุ้น นักวิเคราะห์และประชาชนทั่วไป
รวมถึงจัดให้มีการแถลงผลประกอบการและผลการดำเนินงานให้แก่นักวิเคราะห์
นักลงทุนสถาบันการเงิน สถาบันการเงิน และสื่อมวลชนในทุกไตรมาส แถลงข่าวต่อสื่อมวลชน
และเปิดเผยข้อมูลแก่ตลาดหลักทรัพย์ ทั้งนี้เพื่อให้มั่นใจว่าได้ปฏิบัติตามระเบียบ
ข้อบังคับของกฎหมายที่เกี่ยวข้องอย่างครบถ้วน

ทั้งนี้ผู้สนใจสามารถติดต่อขอข้อมูลต่างๆจากหน่วยงานนักลงทุนสัมพันธ์ที่ บริษัทเอสซี แอสเสท
คอร์ปอเรชั่น จำกัด (มหาชน) ชั้น 20 เลขที่ 1010 อาคารชินวัตรทาวเวอร์ 3 ถนนวิภาวดีรังสิต
แขวงจตุจักร เขตจตุจักร กรุงเทพมหานคร รหัสไปรษณีย์ 10900 โทร.0-2949-2325-6
หรืออีเมล์ที่ ir@scasset.com หรือค้นหาข้อมูลที่ www.scasset.com

ความรับผิดชอบของคณะกรรมการ

บริษัทฯ เน้นการให้ข้อมูลแก่ผู้ถือหุ้น ผู้ลงทุนและผู้ที่เกี่ยวข้องให้เป็นไปโดยเสมอภาค รวดเร็ว
เป็นธรรม และเพื่อความโปร่งใส โดยบริษัทฯ มีนโยบายให้ประธานกรรมการของบริษัท
ต้องเป็นกรรมการอิสระตามความหมายของตลาดหลักทรัพย์ฯ
ไม่เป็นบุคคลเดียวกันกับประธานกรรมการบริหารและไม่มีความสัมพันธ์ใดๆ กับฝ่ายบริหาร
เป็นการแบ่งแยกหน้าที่ในการกำหนดนโยบายกำกับดูแลและการบริหารงานประจำไว้อย่างชัดเจน
คณะกรรมการทุกคนมีอิสระในการแสดงความเห็นต่อการดำเนินงานของบริษัทฯ
เพื่อกำกับดูแลให้การดำเนินงานของฝ่ายบริหารเป็นไปอย่างมีประสิทธิภาพ ถูกต้อง โปร่งใส
โครงสร้างคณะกรรมการของบริษัทประกอบด้วย กรรมการที่เป็นอิสระเท่ากับ 6 ใน 9
ของกรรมการทั้งคณะ ซึ่งทำให้เกิดการถ่วงดุลและการสอบทานการบริหารงาน บริษัทฯ
ได้กำหนดบทบาทและความรับผิดชอบที่แยกชัดเจนระหว่างประธานกรรมการบริษัทและประธานกรรมการบริหาร

คณะกรรมการบริษัทมีหน้าที่ควบคุมดูแลและกำหนดนโยบายหลักและมีส่วนร่วมในการกำหนดวิสัยทัศน์และพันธกิจของบริษัทฯ
เพื่อให้ผู้บริหารและพนักงานมีจุดมุ่งหมายไปในทิศทางเดียวกัน
และสนับสนุนให้กรรมการที่ไม่เป็นผู้บริหารมีการประชุมระหว่างกันเองตามความจำเป็นโดยไม่มีฝ่ายจัดการร่วมด้วยก่อนการประชุมคณะกรรมการบริษัทในทุกไตรมาส
ทั้งยังจัดให้มีการประเมินผลการปฏิบัติงานของคณะกรรมการบริษัทและประเมินผลงานประจำปีของผู้บริหารสูงสุดขององค์กรด้วย
โดยมีคณะกรรมการชุดย่อยช่วยในการกำกับดูแลกิจการของบริษัทฯ จำนวน 4 คณะ ได้แก่
คณะกรรมการบริหาร คณะกรรมการตรวจสอบ คณะกรรมการสรรหาและกำหนดค่าตอบแทน
และคณะกรรมการบริหารความเสี่ยง (โปรดดูรายละเอียดในหัวข้อ “คณะกรรมการ”)

ในกรณีที่มีกรรมการเข้าใหม่ บริษัทฯ
จะจัดให้มีการปฐมนิเทศกรรมการเข้าใหม่โดยจัดเตรียมข้อมูลและการบรรยายเกี่ยวกับธุรกิจของบริษัท
รวมทั้งข้อมูลอื่นๆ
ที่เกี่ยวข้องกับการดำเนินธุรกิจของบริษัทให้กับกรรมการที่เข้ารับตำแหน่งในบริษัทเป็นครั้งแรก

เพื่อให้การดำรงตำแหน่งกรรมการมีประสิทธิภาพในการปฏิบัติหน้าที่ บริษัทฯ
จึงกำหนดนโยบายกำหนดจำนวนบริษัทที่กรรมการแต่ละคนจะไปดำรงตำแหน่งได้ไม่เกิน 5 บริษัท
นับรวมทั้งบริษัทจดทะเบียนในตลาดหลักทรัพย์แห่งประเทศไทยและบริษัทที่ไม่ได้จดทะเบียน

การควบคุมและการบริหารความเสี่ยง

คณะกรรมการบริษัทกำหนดมาตรการในการสอดส่องดูแลฝ่ายบริหาร โดยจะเป็นผู้อนุมัติแผนงาน
งบประมาณ และเป้าหมายการปฏิบัติงาน
และเน้นให้ฝ่ายบริหารควรตระหนักถึงความสำคัญของการควบคุมภายใน การติดตามผล
การตรวจสอบภายใน และการบริหารความเสี่ยงที่มีประสิทธิภาพเพียงพอ
เหมาะสมต่อสภาวะแวดล้อมของการปฏิบัติงาน

การควบคุมภายใน

บริษัทฯ ได้ให้ความสำคัญต่อระบบควบคุมภายใน
ทั้งในระดับบริหารและระดับปฏิบัติงานที่มีประสิทธิภาพ จึงได้กำหนดภาระ หน้าที่
อำนาจการดำเนินการของผู้ปฏิบัติงาน ผู้บริหารไว้เป็นลายลักษณ์อักษรอย่างชัดเจน
เพื่อให้เกิดการควบคุมดูแลการใช้ทรัพย์สินของบริษัทฯ
ให้เกิดประโยชน์สูงสุดและมีการแบ่งแยกหน้าที่อย่างชัดเจน บริษัทฯ
ได้จัดให้มีระบบการควบคุมภายในซึ่งอ้างอิงตามมาตรฐานสากลของ The Committee Of
Sponsoring Organizations Of the Treadway Commission (COSO) ที่ครอบคลุมทุกด้าน
ทั้งด้านการเงิน การดำเนินงาน และการกำกับดูแลการปฏิบัติงาน โดยได้กำหนดภาระหน้าที่
อำนาจการดำเนินการในระดับบริหารและระดับปฏิบัติงานไว้เป็นลายลักษณ์อักษรอย่างชัดเจน
เพื่อให้เกิดความมั่นใจอย่างสมเหตุสมผลว่าหากมีการปฏิบัติงานตามแล้วจะทำให้บรรลุวัตถุประสงค์
ได้ดังนี้

1.  แผนงาน โครงการ และเป้าหมายของบริษัทฯ ได้ดำเนินการบรรลุตามที่กำหนดไว้

2.  ข้อมูลที่มีสาระสำคัญ ทั้งด้านการเงิน การบริหาร และการดำเนินงาน มีความถูกต้อง

3.  การดำเนินงานของบริษัทฯ และการปฏิบัติงานของพนักงาน
    เป็นไปตามนโยบายและข้อกำหนดของบริษัทฯ รวมทั้งสอดคล้องกับกฎหมายข้อบังคับที่เกี่ยวข้อง

4.  การบริหารทรัพย์สินและทรัพยากรของบริษัทฯ เป็นไปอย่างมีประสิทธิภาพ ประสิทธิผล
    และคุ้มค่ารวมทั้งมีการดูแลป้องกันให้มีความปลอดภัยอย่างเพียงพอ

5.  มีการปรับปรุงคุณภาพการปฏิบัติงานอย่างต่อเนื่องในทุกกระบวนการและกิจกรรมควบคุม

สำนักตรวจสอบภายใน ทำหน้าที่ตรวจสอบความเหมาะสม ถูกต้อง
ครบถ้วนของระบบการควบคุมภายในและนำเสนอต่อคณะกรรมการตรวจสอบในการสอบทานการปฏิบัติตามระบบ
เพื่อให้เกิดการควบคุมภายในที่ครอบคลุมทุกๆ ด้าน ได้แก่

  1) ด้าน Management Control โดยสำนักตรวจสอบภายในมีการดำเนินการตามพันธกิจ
  ควบคุมให้ฝ่ายบริหารมีการจัดทำแผนการดำเนินงานตามวัตถุประสงค์และเป้าหมายที่กำหนดไว้
  และมีการติดตาม ประเมินผลการดำเนินงาน เสนอต่อคณะกรรมการตรวจสอบ
  เพื่อนำเสนอต่อคณะกรรมการบริษัท และมีการประชุมคณะกรรมการบริหารเป็นประจำทุกเดือน

  2) ด้าน Operation Control
  มีการตรวจสอบการควบคุมการดำเนินงานในการปฏิบัติการด้านต่างๆ เช่น ระบบการจัดซื้อ
  โดยใช้ระบบ SAP (Systems Applications and Products) ระบบ Housing ระบบ SC
  System ระบบ E-Expense และระบบ Inventory เป็นต้น
  ซึ่งส่วนใหญ่เป็นระบบที่บริษัทพัฒนาขึ้นเอง
  รวมทั้งการดำเนินงานที่ส่งเสริมความพึงพอใจของลูกค้าหรือผู้ใช้บริการ

  3) ด้าน Financial Control สำนักตรวจสอบภายในมีการตรวจสอบให้บริษัทซึ่งใช้ระบบ SAP
  ในการควบคุมด้านงบประมาณ วิเคราะห์อัตราส่วนทางการเงิน
  เพื่อบอกสัญญาณเตือนภัยทางการเงิน และด้านบัญชีและการเงินส่วนอื่นๆิ
  ดำเนินการอย่างมีประสิทธิภาพ

บริษัทฯ ใหัความสำคัญกับการมีระบบการควบคุมภายในที่เพียงพอและมีประสิทธิภาพและประสิทธิผล
ครบทั้ง 5 องค์ประกอบของ COSO ดังต่อไปนี้

1.  มีสภาพแวดล้อมของการควบคุมที่ดี (Control Environment)

บริษัทฯ
ส่งเสริมให้เกิดการควบคุมภายในโดยให้ผู้บริหารและพนักงานทุกระดับได้ปฏิบัติงานโดยยึดมั่นการดำเนินธุรกิจอย่างมีจริยธรรม
มีการจัดโครงสร้างองค์กรและสภาพแวดล้อมที่ดีเอื้ออำนวยให้ระบบการควบคุมภายในดำเนินไปอย่างมีประสิทธิผลตามที่บริษัทมุ่งหวัง
กำหนดหน้าที่และความรับผิดชอบอย่างชัดเจน
มีเป้าหมายการดำเนินธุรกิจที่ผ่านการพิจารณาโดยคณะกรรมการบริษัทฯ ชัดเจนและวัดผลได้
มีการให้ผลตอบแทนที่สมเหตุสมผลโดยพิจารณาทั้งปัจจัยภายในและปัจจัยภายนอก
การจัดโครงสร้างขององค์กรช่วยให้ฝ่ายบริหารสามารถดำเนินงานได้อย่างมีประสิทธิภาพ บริษัทฯ
มีนโยบายและระเบียบวิธีปฏิบัติงานเป็นลายลักษณ์อักษรในด้านธุรกรรมด้านการเงิน การจัดซื้อ
และการบริหารทั่วไปที่รัดกุม
และพัฒนาระบบใหม่ขึ้นใช้เองให้เกิดการควบคุมที่ดียิ่งขึ้นซึ่งอยู่ระหว่างการพัฒนาและเปิดใช้บาง
Module ของระบบ SC System
ซึ่งเป็นระบบที่ควบคุมการใช้งบประมาณและตรวจสอบความถูกต้องของข้อมูล
โดยเน้นการจัดเก็บข้อมูลเพื่อใช้ในการดำเนินการและบริหารงานอย่างมีประสิทธิภาพ
มีการกำหนดจริยธรรมและข้อห้ามอันเป็นส่วนหนึ่งของนโยบายการกำกับดูแลกิจการ ให้กรรมการ
ผู้บริหารและพนักงานปฏิบัติเพื่อไม่ให้เกิดความขัดแย้งทางผลประโยชน์ ซึ่งเผยแพร่ผ่านคู่มือ,
Website ของบริษัทฯ และส่ง E-mail ประชาสัมพันธ์ถึงพนักงานทุกคนสม่ำเสมอ

2.  มีกระบวนการประเมินความเสี่ยงที่เหมาะสม (Risk Assessment)

บริษัทฯ มีการจัดตั้งคณะกรรมการบริหารความเสี่ยง ซึ่งประกอบด้วยผู้บริหารของหน่วยงานหลัก
ทำหน้าที่เป็นผู้ประเมินความเสี่ยงที่อาจจะมีผลกระทบต่อการดำเนินธุรกิจทั้งปัจจัยภายในและภายนอกองค์กร
วิเคราะห์และประเมินผลกระทบ โอกาสจะเกิดความเสี่ยงนั้นๆ
กำหนดมาตรการเพื่อจัดการความเสี่ยงให้อยู่ในระดับที่เหมาะสม (Management of Risk)
เพื่อนำเสนอต่อคณะกรรมการตรวจสอบ
ผู้บริหารและคณะกรรมการบริษัทและทำการติดตามและประเมินทบทวนปัจจัยความเสี่ยงในปี 2552
จำนวน 5 ครั้ง
โดยคณะกรรมการบริหารความเสี่ยงให้หน่วยงานที่เกี่ยวข้องมีส่วนร่วมในการกำหนดมาตรการบริหารความเสี่ยงและนำไปปฏิบัติ
ติดตามเหตุการณ์ที่เป็นสาเหตุของปัจจัยเสี่ยง ซึ่งมีขั้นตอนการจัดการความเสี่ยงที่ชัดเจน
โดยกำหนดให้สำนักตรวจสอบทำหน้าที่ติดตามผลการปฏิบัติงานตามแผนการบริหารความเสี่ยงและรายงานต่อคณะกรรมการบริหารความเสี่ยง

3.  การมีกิจกรรมควบคุมที่ดี (Control Activities)

บริษัทฯ ได้กำหนดกิจกรรมควบคุมที่มีสาระสำคัญของแต่ละระบบงาน
และจัดให้มีการรายงานผลการดำเนินงานอย่างสม่ำเสมอ
เพื่อให้ฝ่ายบริหารใช้เป็นข้อมูลในการตัดสินใจ และแก้ปัญหาในการดำเนินธุรกิจได้อย่างเหมาะสม
โดยมีการกำหนดโครงสร้างการบริหารเพื่อแบ่งแยกหน้าที่ความรับผิดชอบของแต่ละหน่วยงานไว้
และแยกออกจากกันโดยเด็ดขาดระหว่างหน้าที่อนุมัติ
บันทึกรายการบัญชีและข้อมูลสารสนเทศและการดูแลจัดเก็บทรัพย์สินอย่างชัดเจน
เพื่อให้เกิดการสอบทานงานซึ่งกันและกัน มีการกำหนดขอบเขตอำนาจหน้าที่ วงเงินอนุมัติ
และอำนาจดำเนินการของแต่ละระดับเป็นลายลักษณ์อักษรอย่างเป็นขั้นตอนและแจ้งให้ผู้บริหารและพนักงานทุกระดับรับทราบซึ่งสามารถเข้าดูข้อมูลได้ที่
Website ภายในของบริษัท มีการดูแลป้องกันทรัพย์สินของกิจการไม่ให้สูญหาย
หรือใช้ไปในทางที่ไม่เหมาะสม กรณีที่บริษัทฯ มีการทำธุรกรรมกับผู้ถือหุ้นรายใหญ่ กรรมการ
ผู้บริหาร หรือผู้ที่เกี่ยวข้องกับบุคคลดังกล่าว
จะต้องได้รับอนุมัติจากผู้มีอำนาจตามขั้นตอนและติดตามให้ปฏิบัติตามเงื่อนไขที่ตกลงไว้ตลอดระยะเวลาที่มีผลผูกพันบริษัททุกกรณี
ไม่มีข้อยกเว้น และกระทำโดยผู้ที่ไม่มีส่วนได้เสียในธุรกรรมนั้น
บริษัทฯมอบหมายให้สำนักบัญชีและสำนักกฎหมายเป็นผู้พิจารณาเสนออนุมัติธุรกรรมตามเกณฑ์ตลาดหลักทรัพย์แห่งประเทศไทย
ให้มีการอนุมัติทุกรายการผ่านคณะกรรมการตรวจสอบ
โดยคำนึงถึงประโยชน์สูงสุดของบริษัทฯมาตรการดังกล่าวครอบคลุมผู้ที่เกี่ยวข้อง
ไม่สามารถนำไปใช้เพื่อประโยชน์ส่วนตัวได้
มีการติดตามดูแลการดำเนินงานของบริษัทร่วมอย่างสม่ำเสมอ มีการกำหนดวิธีการ
เพื่อให้แน่ใจว่าบริษัทฯ ได้ปฏิบัติตามกฎหมายและข้อบังคับที่เกี่ยวข้อง

4.  มีระบบสารสนเทศและการสื่อสารข้อมูลที่ดี (Information and Communication)

บริษัทฯ พัฒนาและปรับปรุงระบบสารสนเทศและระบบข้อมูลอย่างต่อเนื่อง
ซึ่งส่วนใหญ่เป็นระบบที่บริษัทพัฒนาขึ้นเองให้เหมาะสมกับความต้องการใช้ข้อมูลของหน่วยงานต่างๆ
และสอดคล้องกับลักษณะธุรกิจของบริษัท มีแผนกระบบฐานข้อมูลดูแลการจัดทำข้อมูลที่สำคัญต่างๆ
เพื่อประกอบการตัดสินใจได้อย่างเหมาะสมเพียงพอ ถูกต้องสมบูรณ์
มีรูปแบบเข้าใจง่ายและทันต่อเหตุการณ์ที่ใช้ในการตัดสินใจทั้งต่อกรรมการ ผู้บริหาร พนักงาน
ผู้ถือหุ้นหรือผู้ที่เกี่ยวข้องโดยจัดเก็บไว้เป็นหมวดหมู่
กรรมการบริษัทได้รับหนังสือนัดประชุมพร้อมเอกสารประกอบการประชุมก่อนวันประชุมล่วงหน้าไม่น้อยกว่า
7 วันและรายงานการประชุมมีการบันทึกข้อซักถาม ความเห็น
หรือข้อสังเกตที่สำคัญทั้งที่เห็นด้วยและไม่เห็นด้วย
ผู้บริหารและพนักงานทุกระดับมีความระมัดระวังในการใช้ข้อมูลสารสนเทศ
ตามที่กำหนดไว้ในจรรยาบรรณของบริษัทฯ
และบริษัทฯมีนโยบายการรักษาความปลอดภัยของข้อมูลและสารสนเทศโดยให้ทุกคนปฏิบัติอย่างเคร่งครัด
นอกจากนี้บริษัทฯ
จัดให้ฝ่ายเทคโนโลยีสารสนเทศเป็นผู้ดูแลระบบการรักษาความปลอดภัยของระบบคอมพิวเตอร์ที่มีประสิทธิภาพ
รวมทั้งมีการพัฒนาและปรับปรุงระบบร่วมกับสำนักตรวจสอบภายในและหน่วยงานที่เกี่ยวข้อง
และเตรียมแผนฉุกเฉินสำหรับระบบข้อมูลสารสนเทศเพื่อป้องกันข้อมูลสูญหาย
ส่วนการบันทึกบัญชีได้ปฏิบัติตามนโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัท
และไม่เคยได้รับแจ้งจากผู้สอบบัญชีในความบกพร่องในการจัดเก็บเอกสารประกอบการบันทึกบัญชี

5.  มีระบบการติดตามและการประเมินผลที่ดี (Monitoring and Evaluation)

บริษัทฯ มีการประชุมคณะกรรมการบริษัทปี 2552 จำนวน 6 ครั้ง
และมีการประชุมกรรมการบริหารเป็นประจำทุกเดือน
เพื่อพิจารณาและติดตามผลการดำเนินงานของฝ่ายบริหารว่าเป็นไปตามเป้าหมายหรือไม่
มีการปรับเปลี่ยนกลยุทธ์และปรับปรุงเป้าหมายให้สอดคล้องกับสถานการณ์ที่เปลี่ยนแปลงไป
รวมทั้งจัดให้สำนักตรวจสอบภายในทำหน้าที่ตรวจสอบและประเมินผลการควบคุมภายในทั่วทั้งองค์กรและติดตามความคืบหน้าในการปรับปรุงข้อบกพร่องและรายงานต่อคณะกรรมการตรวจสอบ
ว่าได้มีการปฏิบัติตามระบบการควบคุมภายในที่วางไว้
และรายงานต่อคณะกรรมการบริษัทเป็นประจำทุกไตรมาส

การตรวจสอบภายใน

บริษัทฯ มีสำนักตรวจสอบภายใน ซึ่งรายงานตรงต่อคณะกรรมการตรวจสอบ
โดยได้มีการกำหนดวัตถุประสงค์ ขอบเขตอำนาจหน้าที่
และความรับผิดชอบไว้ในกฎบัตรของสำนักตรวจสอบภายใน
ที่ได้รับอนุมัติจากประธานกรรมการบริหารและประธานคณะกรรมการตรวจสอบ เมื่อวันที่ 15 มีนาคม
2547 ทำหน้าที่ตรวจสอบ ติดตาม ควบคุม ประเมินผลและให้คำปรึกษาแนะนำ
เพื่อให้เกิดการถ่วงดุล
และตรวจสอบระหว่างกันอย่างเหมาะสมที่จะให้เกิดความเชื่อมั่นอย่างสมเหตุสมผลในการปฏิบัติงานของบริษัทฯ
ที่จะบรรลุผลสำเร็จตามเป้าหมายที่กำหนดไว้
โดยใช้วิธีอย่างเป็นระบบในการประเมินและปรับปรุงประสิทธิผลของระบบการบริหารความเสี่ยง
ระบบการควบคุม และระบบการกำกับดูแลกิจการ
ตามมาตรฐานการปฏิบัติงานวิชาชีพการตรวจสอบภายใน (Standard for the Professional
Practice of Internal Auditing) ซึ่งรวมถึงการปฏิบัติตามกฎหมาย ระเบียบ
ข้อบังคับที่เกี่ยวข้องกับบริษัทฯ (Compliance Audit)

การบริหารความเสี่ยง

คณะกรรมการบริษัท
ให้ความสำคัญเกี่ยวกับการบริหารความเสี่ยงเป็นอย่างมากมอบหมายให้คณะกรรมการบริหารความเสี่ยงเป็นผู้ดูแลการบริหารความเสี่ยงเพื่อใช้เป็นเครื่องมือในการบริหารงาน
โดยจัดให้มีการบริหารความเสี่ยงเพื่อลดความเสียหายที่อาจเกิดขึ้น
เพื่อให้บริษัทฯมีการเติบโตที่ยั่งยืนและสร้างมูลค่าเพิ่มให้แก่ผู้ถือหุ้นในระยะยาว
คณะกรรมการบริหารความเสี่ยงประกอบด้วยผู้บริหารจากหน่วยงานหลักของบริษัท
เพื่อทำหน้าที่กำหนดขอบเขตและนโยบายในการบริหารความเสี่ยงของบริษัทฯและประเมินความเสี่ยงพร้อมทั้งบริหารจัดการความเสี่ยงให้อยู่ในระดับที่ยอมรับได้
รวมถึงติดตามและประเมินผลการบริหารความเสี่ยงของบริษัทฯ
โดยให้ผู้บริหารทุกระดับมีส่วนร่วมในการบริหารความเสี่ยงและกำหนดมาตรการจัดการความเสี่ยงเพื่อที่จะช่วยผลักดันให้บริษัทฯสามารถบรรลุเป้าหมาย
(โปรดดูรายละเอียดในหัวข้อ “การควบคุมภายใน – องค์ประกอบ COSO”)

จริยธรรมธุรกิจ

บริษัทฯมีการกำหนดปรัชญาและจรรยาบรรณบริษัทไว้เป็นลายลักษณ์อักษรอยู่ในหมวด 5
ของนโยบายการกำกับดูแลกิจการอย่างชัดเจน
ให้เป็นข้อปฏิบัติและยึดถือเป็นแนวทางในการปฏิบัติหน้าที่ตามภารกิจของบริษัทฯ
ด้วยความซื่อสัตย์สุจริตและเที่ยงธรรม ทั้งการปฏิบัติต่อบริษัทและผู้มีส่วนได้เสียทุกกลุ่ม
สาธารณชนและสังคมให้ผู้ที่เกี่ยวข้องได้ถือปฏิบัติมาโดยตลอด
โดยบริษัทฯจะดำเนินการติดต่อสื่อสารกับพนักงานอย่างสม่ำเสมอและติดตามการปฏิบัติตามแนวทางดังกล่าวเป็นประจำ
ถ้ากรณีถ้ามิได้ปฏิบัติตามจะมีบทลงโทษทางวินัยกำหนดไว้ด้วย ทั้งนี้ผู้สนใจสามารถเข้าดูข้อมูลได้ที่
Website ของบริษัทที่ www.scasset.com
เพื่อผู้ที่สนใจและให้พนักงานทุกระดับรับทราบอย่างทั่วถึงต่อเนื่อง
รวมทั้งได้มีการประชาสัมพันธ์ให้เกิดความเข้าใจให้กับผู้บริหารและพนักงานให้มีการติดตามการปฏิบัติตามแนวทางดังกล่าวอย่างจริงจัง
ซึ่งผู้บริหารและผู้บังคับบัญชามีหน้าที่ในการสอดส่อง ดูแล
และส่งเสริมผู้ใต้บังคับบัญชาให้ปฏิบัติตามจรรยาบรรณที่กำหนดและประพฤติตนเป็นแบบอย่างที่ดี

8.4 การดูแลเรื่องการใช้ข้อมูลภายใน

บริษัทฯ มีนโยบายและยึดมั่นในจรรยาบรรณ ความซื่อสัตย์ สุจริตในการดำเนินธุรกิจต่อลูกค้า
พนักงาน คู่ค้า ผู้ถือหุ้น คู่แข่งทางการค้า สังคมและส่วนรวมซึ่งหมายรวมถึงผู้ลงทุน
ในเรื่องเกี่ยวกับการใช้ข้อมูลภายใน และห้ามกรรมการ ผู้บริหาร และพนักงาน
ซื้อขายหลักทรัพย์ของกลุ่มบริษัทฯ โดยใช้ข้อมูลภายในของบริษัทฯ
ที่มีสาระสำคัญและยังไม่ได้เปิดเผยต่อสาธารณชน
ให้หลีกเลี่ยงหรืองดการซื้อขายหลักทรัพย์ของกลุ่มบริษัทฯ ในช่วง 1
เดือนก่อนการเปิดเผยข้อมูลแก่สาธารณชน
และมีระบบการรักษาความปลอดภัยระบบคอมพิวเตอร์และข้อมูลสารสนเทศ โดยให้กรรมการ
ผู้บริหารและพนักงานทุกระดับยึดถือและนำไปปฏิบัติ
เพื่อป้องกันมิให้ข้อมูลและข่าวสารที่สำคัญถูกเปิดเผยหรือมีการเข้าถึงแหล่งข้อมูลโดยไม่มีอำนาจ
กรณีที่นำข้อมูลบริษัทฯ ไปเปิดเผยเพื่อประโยชน์ตนหรือบุคคลใดบุคคลหนึ่ง
หรือกระทำการอันอาจเป็นการขัดแย้งทางผลประโยชน์
ถือเป็นความผิดอย่างร้ายแรงและอาจถูกลงโทษทางวินัย
ซึ่งได้กำหนดแนวทางไว้ในจรรยาบรรณบริษัท (Code of Ethics)
ในคู่มือนโยบายการกำกับดูแลกิจการและเผยแพร่ใน Website ของบริษัทฯ

นอกจากนี้ในการซื้อขายหลักทรัพย์ กรรมการ ผู้บริหาร รวมทั้งคู่สมรสและบุตรที่ยังไม่บรรลุนิติภาวะ
ตลอดจนบุคคลที่เกี่ยวข้องตามมาตรา 258 แห่งพระราชบัญญัติหลักทรัพย์และตลาดหลักทรัพย์
พ.ศ.2535 (แก้ไขเพิ่มเติม พ.ศ.2551) ของบุคคลดังกล่าว
ให้จัดทำและเผยแพร่รายงานการถือหลักทรัพย์
ตลอดจนรายงานการเปลี่ยนแปลงการถือหลักทรัพย์ทุกครั้งที่มีการซื้อ ขาย โอน หรือรับโอนหลักทรัพย์
ภายใน 3 วัน นับแต่วันที่มีการซื้อ ขาย โอน
หรือรับโอนหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ทั้งนี้กรรมการและผู้บริหารรับทราบบทบาท
ภาระ หน้าที่ในการรายงานการถือหลักทรัพย์
ตามประกาศของสำนักงานคณะกรรมการกำกับหลักทรัพย์และตลาดหลักทรัพย์และข้อบังคับของตลาดหลักทรัพย์แห่งประเทศไทย

8.5 บุคลากร

จำนวนพนักงาน

  (หน่วย : คน)

+-----------------+-------------------------+-------------------------+
| ลำดับ            | สายงาน                  | 31 ธันวาคม 2552          |
+-----------------+-------------------------+-------------------------+
| 1.              | ด้านเทคนิค                | 10                      |
+-----------------+-------------------------+-------------------------+
| 2.              | ด้านปฏิบัติการ              | 210                     |
+-----------------+-------------------------+-------------------------+
| 3.              | ด้านการเงิน               | 154                     |
+-----------------+-------------------------+-------------------------+
|                 | รวม                     | 374                     |
+-----------------+-------------------------+-------------------------+

โดยมีค่าตอบแทนของบุคลากรของบริษัทฯและบริษัทย่อยประกอบด้วย เงินเดือน โบนัส และเงินสมทบกองทุนสำรองเลี้ยงชีพ และผลประโยชน์ตอบแทนอื่นๆ เช่นเบี้ยเลี้ยงการเดินทาง ฯลฯ รวมทั้งสิ้น 163.75 ล้านบาท

นโยบายการพัฒนาบุคลากร

ในปี 2552 บริษัท เอสซี แอสเสท คอร์ปอเรชั่น จำกัด (มหาชน) ให้ความสำคัญต่อการปรับกลยุทธ์
และแผนการดำเนินงาน ให้สอดคล้องกับความต้องการของตลาด
ให้มีความเติบโตเป็นไปตามเป้าหมาย
ซึ่งมีการพัฒนาโครงการใหม่ๆอย่างต่อเนื่องท่ามกลางผลกระทบทางสภาวะเศรษฐกิจที่ถดถอย
เพื่อสร้างความแตกต่าง และจุดขายที่ชัดเจน ตลอดจนให้ความสำคัญกับการบริหารงานลูกค้าสัมพันธ์
(CRM) และการบริการหลังการขายมากขึ้น
ซึ่งมีส่วนช่วยให้ธุรกิจของบริษัทดำเนินไปตามแผนที่วางไว้อย่างมีเสถียรภาพตามเป้าหมายไม่เพียงแต่การปรับปรุงพัฒนาด้านการจัดการบริษัทยังให้ความสำคัญต่อการพัฒนาบุคลากรควบคู่กันไป
ได้แก่

โครงการพัฒนาพนักงานเพื่อสร้างการรับรู้ เรื่อง Brand และวัฒนธรรมองค์กร
จัดทำขึ้นโดยผ่านการพัฒนาฝึกอบรมในโครงการต่างๆ ดังนี้

-   โครงการ ปฐมนิเทศพนักงานใหม่ เพื่อเป็นการสร้างการรับรู้
    และให้ความสำคัญต่อค่านิยมหลักขององค์กรสำหรับผู้บริหารและพนักงานที่เข้าร่วมงานใหม่กับบริษัททุกคน
    ผ่านโครงการปฐมนิเทศพนักงานใหม่ ให้เป็นค่านิยมหลักเพื่อใช้ยึดถือและปฏิบัติ

-   โครงการ SC Brand Commitment เป็นโครงการที่จัดขึ้นสำหรับผู้บริหาร / ผู้จัดการ
    สายปฏิบัติการ
    ทราบถึงบทบาทการมีส่วนร่วมในการเป็นตัวแทนเพื่อสร้างภาพลักษณ์ด้านการบริการที่เป็นเลิศ
    จนลูกค้าสามารถสัมผัสได้ เกิดความประทับใจ และบอกต่อ ผ่านทุกกระบวนการในการทำงาน
    และการบริการ

-   โครงการ Turn Waste to Wealth เป็นโครงการที่จัดขึ้น เพื่อเป็นการสนับสนุน
    Business Direction โดยการเปลี่ยนความสูญเปล่าเป็นกำไร
    เป็นการเปิดโอกาสให้พนักงานในบริษัท มีส่วนร่วมในการแสดงความคิดเห็น
    และปรับปรุงกระบวนการทำงานอย่างเข้มข้น ส่งผลให้เกิดความคล่องตัวต่อกระบวนการทำงาน
    รวมทั้งสามารถลดค่าใช้จ่ายที่ไม่จำเป็นที่เกิดขึ้น ทั้งค่าใช้จ่ายในการลงทุน
    และค่าใช้จ่ายในการดำเนินงาน

-   โครงการ Show & Share เป็นโครงการที่จัดขึ้นอย่างต่อเนื่อง เพื่อสะท้อนค่านิยม Active
    (Learn & Improve) ให้สามารถขยายฐานความรู้ให้กว้างขวางมากขึ้น
    เพื่อให้เกิดการเรียนรู้ผ่านประสบการณ์ของพนักงาน และความรู้ใหม่ ๆ
    จากการสัมมนาและการดูงานในสถานที่ต่างๆ

-   โครงการ Birthday Activity ในปี 2552 เป็นโครงการที่จัดขึ้นเป็นปีที่ 3
    เพื่อเน้นย้ำความสำคัญของพนักงานที่มีต่อบริษัท
    และสร้างทีมงานที่ดีเพื่อความร่วมมือในการทำงานให้เกิดประสิทธิภาพสูงสุด
    รวมทั้งเป็นการสร้างสรรค์สังคมไทย ต่อการอนุรักษ์ทรัพยากรธรรมชาติ ในรูปแบบต่างๆ
    เป็นประจำทุก 2 เดือน

บริษัทให้ความสำคัญต่อการพัฒนาบุคลากรทุกระดับอย่างต่อเนื่อง

โดยกำหนดแนวทางการพัฒนาบุคลากรด้วยเนื้อหาเชิงการจัดการ และการปฏิบัติงาน(Managerial
& Functional Training) ให้กับผู้บริหารและพนักงาน
ซึ่งจะเป็นกำลังสร้างความสำเร็จให้กับบริษัท

1.  โครงการพัฒนาด้านการบริหารงาน (Managerial Development)

  บริษัทได้จัดหลักสูตรสำหรับผู้บริหารระดับกลางและระดับสูงให้มีความพร้อมในเรื่องการบริหารจัดการธุรกิจและพร้อมรับต่อการเปลี่ยนแปลง
  ให้มีความสอดคล้องกับลักษณะของธุรกิจ โดยจัดให้มีการอบรม

-   โครงการ SC Quarterly Talk เป็นการจัดการบรรยายพิเศษ สำหรับผู้บริหาร
    และพนักงาน ทุกไตรมาส โดยผู้เชี่ยวชาญด้านต่างๆ ในธุรกิจอสังหาริมทรัพย์ เพื่อให้ทราบถึง
    สภาวะทางเศรษฐกิจ ในแต่ละไตรมาส เพื่อใช้ประกอบการวิเคราะห์ การลงทุนต่างๆ
    ของบริษัท

-   หลักสูตร จิตวิทยาการบริหาร เป็นหลักสูตรที่จัดขึ้นสำหรับผู้บริหาร
    ผู้จัดการเพื่อให้เข้าใจถึงคุณลักษณะผู้นำประเภทต่างๆ บทบาทหน้าที่ ภาวะผู้นำตามสถานการณ์
    หลักจิตวิทยาการบริหารงาน แนวปฏิบัติ ในการบริหารงานแต่ละประเภท
    ให้เป็นผู้นำที่ทรงประสิทธิภาพ

-   หลักสูตร การอ่านงบการเงิน จัดขึ้นสำหรับผู้บริหาร และผู้จัดการ
    เพื่อให้สามารถอ่านและวิเคราะห์งบการเงินประเภทต่างๆ ให้สอดคล้องกับการลงทุน
    และการดำเนินงานต่างๆ ของบริษัทได้อย่างมีประสิทธิภาพ

-   หลักสูตร Cross Functional Alignment จัดขึ้นสำหรับผู้จัดการ
    เพื่อสร้างการมีส่วนร่วมต่อการแก้ไขปัญหาจากการดำเนินงานที่เกิดขึ้น ทั้งในหน่วยงาน
    หรือระหว่างหน่วยงาน ก่อให้เกิดการประสานงานที่คล่องตัว
    ส่งผลให้พนักงานสามารถปฏิบัติงานได้อย่างมีประสิทธิภาพ

2.  โครงการพัฒนาด้านการปฏิบัติงาน (Functional Development)

-   หลักสูตร SC Professional Good Looking และ หลักสูตร การวิเคราะห์ตลาดและลูกค้า
    เป็นหลักสูตรที่จัดขึ้นสำหรับพนักงานขายมืออาชีพ จัดขึ้นสำหรับพนักงานขาย พนักงานโอน
    และพนักงานบริการหลังการขาย เพื่อสะท้อนค่านิยม Ability
    ในการให้บริการที่เชี่ยวชาญอย่างมืออาชีพในทุกขั้นตอนของการบริการ

-   หลักสูตร การใช้งานระบบ SC System จัดขึ้น เพื่อสนับสนุนระบบการปฏิบัติงานโครงการ
    ให้พนักงานเข้าใจและสามารถปฏิบัติงานตามระบบของบริษัทได้อย่างเชี่ยวชาญ สะท้อนค่านิยม
    Ability ในการทำงานด้วยความเชี่ยวชาญอย่างมืออาชีพ

-   หลักสูตร มาตรฐานงานขาย และมาตรฐานงานก่อสร้าง
    เป็นหลักสูตรที่จัดขึ้นสำหรับพนักงานขายมืออาชีพ
    ให้สามารถปฏิบัติตามมาตรฐานงานขายที่ทางบริษัทกำหนดไว้
    และเพื่อเสริมความรู้ด้านวัสดุก่อสร้างสำหรับพนักงานขายทุกโครงการ เพื่อให้เกิดความเข้าใจ
    สามารถนำเสนอสินค้าได้อย่างถูกต้อง และสามารถเป็นที่ปรึกษาให้กับลูกค้าได้เป็นอย่างดี
    ทำให้ลูกค้าตัดสินใจเลือกซื้อสินค้าของบริษัทได้ง่ายขึ้น สะท้อนค่านิยม Ability

3. บริษัทให้ความสำคัญกับการดูแลรักษาบุคลากร จึงจัดให้มี Retention Program ต่างๆขึ้น เช่น

-   โครงการเสนอขายใบสำคัญแสดงสิทธิที่จะซื้อหุ้นสามัญ แก่ผู้บริหารและพนักงาน ครั้งที่ 5
    (Employee Stock Option Plan)
    เพื่อช่วยรักษาผู้บริหารและพนักงานให้อยู่กับบริษัทได้ในระยะยาว
    รวมถึงเป็นแรงผลักดันให้ทุ่มเทความสามารถอย่างเต็มที่
    เพื่อสร้างมูลค่ากิจการของบริษัทให้สูงขึ้น

-   โครงการ SC Kids เป็นโครงการที่จัดขึ้นอย่างต่อเนื่อง เป็นปีที่ 6
    เพื่อส่งเสริมความสัมพันธ์อันดีระหว่างสถาบันครอบครัวกับบริษัท
    โดยจัดกิจกรรมตามสถานที่สำคัญต่าง ๆ ในช่วงเวลาปิดเทอม
    ให้บุตรหลานพนักงานมีโลกทัศน์ที่กว้างเพื่อเป็นอนาคตของชาติต่อไป

-   โครงการ SC Sport Day เป็นโครงการที่จัดขึ้น ส่งเสริมการทำงานเป็นทีม (Care :
    Teamwork) และเสริมสร้างความสัมพันธ์อันดีระหว่างหน่วยงาน ทั้งองค์กร

-   โครงการทุนการศึกษาสำหรับพนักงาน จัดขึ้นเพื่อเปิดโอกาส
    และเสริมสร้างศักยภาพให้ผู้บริหารและพนักงานของบริษัท ให้มีความรู้เพิ่มเติม
    และนำมาประยุกต์ใช้ในการบริหารจัดการ และการปฏิบัติงาน
    โดยบริษัทมอบทุนทั้งหมดตลอดระยะเวลาที่ศึกษา

-   โครงการทุนการศึกษาบุตรพนักงาน
    บริษัทให้ความสำคัญการดูแลพนักงานโดยให้การสนับสนุนเงินทุนการศึกษาสำหรับบุตรพนักงานที่มีรายได้น้อย
    โดยจัดให้มีการมอบทุนการศึกษาสำหรับบุตรหลานพนักงานขึ้น ปีละ 1 ครั้ง